
Ρυθμίσεις του συστήματος προσλήψεων καί θεμάτων 
δημόσιας διοίκησης. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 


ΚΕΦΑΛΑΙΟ Α 

ΡΥΘΜΙΣΕΙΣ ΤΟΥ ΣΥΣΤΗΜΑΤΟΣ ΠΡΟΣΛΗΨΕΩΝ 
Άρθρο 1 

Τροποποίηση των άρθρων 14 και 16 του ν. 2190/1994 

1. Ηπαρ. 6του άρθρου 14του ν. 2190/1994 (ΦΕΚ28 Α'), 
όπως ισχύει, αντικαθίσταται ως εξής: 

«6. Ποσοστό 5% των προκηρυσσόμενων θέσεων τα¬ 
κτικού προσωπικού και προσωπικού με σύμβαση εργασί¬ 
ας ιδιωτικού δικαίου αορίστου χρόνου, των κατηγοριών 
ΠΕ, ΤΕ και ΔΕ και 10% των προκηρυσσόμενων θέσεων 
όμοιου προσωπικού της κατηγορίας ΥΕ για υπηρεσίες 
και νομικά πρόσωπα της παρ. 1 του παρόντος άρθρου και 
της παρ. 3 του άρθρου 1 του ν. 2527/1997 (ΦΕΚ 206 Α') 
στους νομούς των Περιφερειών Ανατολικής Μακεδονίας 
και Θράκης, Δυτικής Μακεδονίας και Κεντρικής Μακεδο¬ 
νίας, πλην του νομού Θεσσαλονίκης, καλύπτονται από 
παλιννοστούντες Ποντίους ομογενείς, εφόσον υπάρ¬ 
χουν και δηλώσουν ότι θα υπηρετήσουν στις περιοχές 
αυτές τουλάχιστον επί μια ΙΟετία, Οι διατάξεις του 
προηγούμενου εδαφίου εφαρμόζονται με τα αντίστοιχα 
ποσοστά και για το σύνολο των ομογενών, που αποκτούν 
την ελληνική ιθαγένεια, σύμφωνα με τις διατάξεις του 
ν. 2790/2000 (ΦΕΚ 24 Α'). Ποσοστό 20% των προκηρυσ¬ 
σόμενων θέσεων τακτικού προσωπικού και προσωπικού 
με σύμβαση εργασίας ιδιωτικού δικαίου αορίστου χρό¬ 
νου των κατηγοριών ΠΕ, ΤΕ και ΔΕ κατά νομαρχία, φο¬ 
ρέα και κλάδο ή ειδικότητα καλύπτονται από πολύτε¬ 
κνους και τέκνα πολυτέκνων, εφόσον υπάρχουν. Ο υπο¬ 
λογισμός των ανωτέρω ποσοστών γίνεται, για μεν την 
εφαρμογή των δύο πρώτων εδαφίων στο σύνολο των θέ¬ 
σεων που προκηρύσσονται κάθε φορά στο σύνολο των 


περιοχών που ορίζονται στο πρώτο εδάφιο, για δε την 
εφαρμογή του τρίτου εδαφίου στο σύνολο των θέσεων 
κάθε προκήρυξης. 

Η κατανομή των θέσεων στους φορείς και για τις πέ¬ 
ντε ομάδες: 

α) πολυτέκνων και τέκνων πολυτέκνων για τις κατηγο¬ 
ρίες ΠΕ, ΤΕ, ΔΕ, 

β) παλιννοστούντων Ποντίων ομογενών για την κατη¬ 
γορία ΥΕ , 

Υ) παλιννοστούντων Ποντίων ομογενών για τις κατη¬ 
γορίες ΠΕ, ΤΕ, ΔΕ, 

δ) ομογενών του ν. 2790/2000 για την κατηγορίας ΥΕ 
και 

ε) ομογενών του ν. 2790/2000 για τις κατηγορίες ΠΕ, 
ΤΕ, ΔΕ, θα γίνει σε πρώτη φάση με βάση τα ακριβή πο¬ 
σοστά που αντιστοιχούν στο 20%, 10%, 5%, 10%, 5%, 
εκφρασμένα σε ακέραιο αριθμό. 

Εφόσον δεν καλυφθεί το σύνολο των διατιθέμενων 
θέσεων με την πρώτη κατανομή, οι υπολειπόμενες θέ¬ 
σεις θα διατεθούν στους φορείς σε δεύτερη φάση, προ¬ 
τασσόμενων εκείνων των φορέων στους οποίους η προ¬ 
στιθέμενη θέση δίνει τη μικρότερη αύξηση στο ποσοστό 
του 20%, 10%, 5%, 10%, 5% σε καθεμία από τις πέντε 
ομάδες αντίστοιχα. Σε περίπτωση κατά την οποία περισ¬ 
σότεροι φορείς έχουν το αυτό αυξημένο ποσοστό, αλλά 
οι διαθέσιμες θέσεις είναι λιγότερες του αριθμού των 
φορέων αυτών, προτάσσονται οι φορείς με το μικρότερο 
πληθυσμό της έδρας τους.» 

2. Στο τέλος της παραγράφου 6 του άρθρου 16 του 
ν. 2190/1994, όπως αυτή αντικαταστάθηκε με την παρ, 4 
του άρθρου 2 του ν. 2527/1997 (ΦΕΚ 206 Α') και συμπλη¬ 
ρώθηκε με την παρ. 7 του άρθρου 20 του ν. 2738/1999 
(ΦΕΚ 180 Α'), προστίθενται τα ακόλουθα εδάφια: 

«Οι υποψήφιοι υποχρεούνται να συμπληρώνουν τα οι¬ 
κεία τετραγωνίδια των αιτήσεων, καθώς και τους κωδι¬ 
κούς, που αναφέρονται σε αντίστοιχα προσόντα ή κριτή¬ 
ρια που απαιτούνται και διαθέτουν. Αν οι υποψήφιοι δεν 
συμπληρώσουν τα τετραγωνίδια αυτά ή τους κωδικούς ή 
αν συμπληρώσουν άλλα τετραγωνίδια ή κωδικούς, πλην 
εκείνων που αναφέρονται στα συγκεκριμένα προσόντα ή 
κριτήρια, ή αν τα αναφέρουν σε άλλα σημεία της αίτη¬ 
σης, δεν λαμβάνονται υπόψη τα προσόντα ή κριτήρια, 
έστω και αν προσκομίζονται τα σχετικά δικαιολογητικά, 
υπό τον όρο ότι τα ανωτέρω αναγράφονται ρητώς στην 
προκήρυξη. 

Τα εδάφια όγδοο και ένατο αυτής της παραγράφου 
εφαρμόζονται και όταν, σύμφωνα με την προκήρυξη, τα 
πιστοποιητικά και δικαιολογητικά γενικώς υποβάλλονται 
εκ των υστέρων, μετά τη λήξη της προθεσμίας υποβολής 
των αιτήσεων, μέσα σε προθεσμία είκοσι (20) ημερών, 
που αρχίζει από την επομένη της ανάρτησης στις οικείες 
Νομαρχιακές Αυτοδιοικήσεις των προσωρινών πινάκων 
κατάταξης ή ονομαστικής αλφαβητικής κατάστασης 
υποψηφίων που καλούνται να υποβάλουν τα δικαιολογη- 
τικά τους.» 

Άρθρο 2 

Τροποποίηση των άρθρων 17,18 και 21 
του ν. 2190/1994 

1. Το πρώτο εδάφιο της παρ. 8 του άρθρου 17 του 
ν. 2190/1994, όπως αντικαταστάθηκε με την παρ. 2 του 
άρθρου 7 του ν. 3051/2002 (ΦΕΚ 220 Α'), αντικαθίσταται 
ως εξής: 

«Η βαθμολογία ορίζεται με άριστα το 100, προκειμέ- 
νου να καθορισθεί η σειρά κατάταξης στους πίνακες. Με 
την προκήρυξη δύναται να ορίζεται ορισμένη βαθμολο¬ 
γία ως βάση, εφόσον τούτο κρίνεται απαραίτητο, τόσο 
στο συνολικό βαθμό της γραπτής εξέτασης όσο και σε 
ορισμένα μαθήματα, κάτω της οποίας ο υποψήφιος θεω¬ 
ρείται μη επιτυχών. Για τη σειρά κατάταξης των υποψη¬ 
φίων στους πίνακες κατάταξης υποψηφίων, η βαθμολο¬ 
γία του γραπτού διαγωνισμού προσαυξάνεται ως ακολού- 
θιος:.» 

2. Το τελευταίο εδάφιο της περίπτωσης ιγ' της παρ. 8 
του άρθρου 17 του ν. 2190/1994, όπως αντικαταστάθηκε 
με την παρ. 2 του άρθρου 7 του ν. 3051/2002 (ΦΕΚ 220 Α'), 
αντικαθίσταται ως ακολούθως: 

«Για την απόδειξη του χρόνου και του είδους της 
εμπειρίας ελεύθερου επαγγελματία, στις περιπτώσεις 
που για την άσκηση του επαγγέλματος απαιτείται άδεια, 
αρκεί η ύπαρξη της άδειας και η βεβαίωση του οικείου 
ασφαλιστικού φορέα ότι εξακολουθεί να είναι ασφαλι¬ 
σμένος ως ελεύθερος επαγγελματίας, ενώ τυχόν ζητού¬ 
μενη εξειδίκευση αυτής της εμπειρίας βεβαιώνεται με 
υπεύθυνη δήλωση του υποψηφίου, η οποία συνοδεύεται 
από μία τουλάχιστον σχετική σύμβαση ή δελτία παροχής 
υπηρεσιών που καλύπτουν ενδεικτικώς τη διάρκεια της 
εξειδικευμένης εμπειρίας. Αν για την άσκηση του επαγ¬ 
γέλματος δεν απαιτείται άδεια, τα στοιχεία που αποδει- 
κνύουν την εμπειρία του υποψηφίου ως ελεύθερου 
επαγγελματία καθορίζονται με την προκήρυξη.» 

3. Το όγδοο εδάφιο της περίπτ. Β' της παρ. 2 του άρ¬ 
θρου 18 του ν. 2190/1994, όπως αυτό αντικαταστάθηκε 
με την παρ. 1 του άρθρου 8 του ν. 3051/2002, αντικαθί¬ 
σταται ως εξής: 

«Η εμπειρία αυτή μπορεί να μη λαμβάνεται υπόψη ως 


κριτήριο κατάταξης για ένα μέρος του αριθμού των θέσε¬ 
ων κάθε φορέα ανά κλάδο-ειδικότητα που δεν θα υπερ¬ 
βαίνει το 35% αυτών. Οι θέσεις αυτές θα ορίζονται στην 
προκήρυξη από το Α.Σ.Ε.Π. σε συνεργασία με τον οικείο 
φορέα, ανάλογα με τις πραγματικές ανάγκες για ανανέ¬ 
ωση του προσωπικού των θέσεων αυτών. Εξαιρούνται οι 
περιπτώσεις που, κατά τον οργανισμό ή κανονισμό του 
οικείου φορέα, η εμπειρία προβλέπεται ως προϋπόθεση 
διορισμού.» 

4. Το εδάφιο της παρ. 2 του άρθρου 18 του ν. 2190/ 

1994, όπως αντικαταστάθηκε με την παρ. 1 του άρθρου 8 
του ν. 3051/2002, που ορίζει ότι «Για την απόδειξη του 
είδους της παρασχεθείσας εργασίας με σύμβαση έργου 
στον ιδιωτικό τομέα απαιτείται επιπλέον και η υποβολή 
των σχετικών συμβάσεων και δελτίων παροχής υπηρε¬ 
σιών» καταργείται και στη θέση του τίθεται: «Οι διατά¬ 
ξεις των δύο τελευταίων εδαφίων της περίπτωσης ιγ' 
της παρ. 8 του άρθρου 17 ισχύουν και για την εφαρμογή 
αυτού του άρθρου.» 

5. Το εδάφιο της παρ. 2 του άρθρου 18 του ν. 2190/ 
1994, όπως αντικαταστάθηκε με την παρ. 1 του άρθρου 8 
του ν. 3051/2002, που αναφέρεται στην κατάταξη μετα¬ 
ξύ ισοβαθμούντων υποψηφίων, αντικαθίσταται ως εξής: 

«Μεταξύ των ισοβαθμούντων προηγείται αυτός που 
έχει περισσότερες μονάδες στο πρώτο κριτήριο (τίτλος 
σπουδών) και, αν αυτές συμπίπτουν, αυτός που έχει πε¬ 
ρισσότερες μονάδες στο δεύτερο κριτήριο (δεύτερος 
τίτλος σπουδών) και ούτω καθεξής. Αν εξαντληθούν τα 
κριτήρια χωρίς να καταστεί δυνατός ο καθορισμός της 
σειράς μεταξύ των ισοβαθμούντων, προηγείται αυτός 
που έχει μεγαλύτερο βαθμό στην ειδική γραπτή δοκιμα¬ 
σία, η οποία προβλέπεται στην επόμενη παράγραφο. Και 
αν και αυτός συμπίπτει, προηγείται αυτός που έχει τον 
αρχαιότερο τίτλο σπουδών με βάση το έτος απόκτησής 
του, και αν και αυτό συμπίπτει προηγείται ο μεγαλύτερος 
στην ηλικία με βάση την ημερομηνία γέννησής του. Αν 
εξαντληθούν όλα τα παραπάνω κριτήρια, η μεταξύ τους 
σειρά καθορίζεται με δημόσια κλήρωση, η οποία διενερ- 
γείται πριν την κατάρτιση των οριστικών πινάκων.» 

6. Στο τέλος της παραγράφου 2 του άρθρου 21 του 
ν. 2190/1994, όπως ισχύει, προστίθεται εδάφιο, που έχει 
ως εξής: 

«Σε κάθε περίπτωση μπορούν να συμμετέχουν στη 
διαδικασία και υποψήφιοι που έχουν οκτώ (8) μήνες απα¬ 
σχόληση μέσα σε συνολικό χρόνο δώδεκα (12) μηνών. 
Οι υποψήφιοι αυτοί κατατάσσονται στους συντασσόμε- 
νους πίνακες μετά τους συνυποψήφιους τους που δεν 
έχουν καλύψει οκτώ (8) μήνες απασχόλησης σε συνολι¬ 
κό χρόνο δώδεκα (12) μηνών και προσλαμβάνονται μό¬ 
νον εφόσον δεν είναι δυνατή η κάλυψη του απαιτούμε - 
νου αριθμού προσλήψεων από τους προηγούμενους 
υποψηφίους.» 

Άρθρο 3 

Θέματα προκηρύξεων - ανακοινώσεων 

1. Οι προθεσμίες ελέγχου των προκηρύξεων και ανα¬ 
κοινώσεων εκ μέρους του Α.Σ.Ε.Π., που προβλέπονται 
στα άρθρα 1 παρ. 3 του ν. 2527/1997, 21 παρ. 9 του 
ν. 2190/1994 και 18 παρ. 8 του ν. 2539/1997 (ΦΕΚ 244 Α') 
όπως ισχύουν, ορίζονται σε είκοσι (20) εργάσιμες ημέ¬ 
ρες. Η παραπάνω προθεσμία ισχύει και για τις προκηρύ¬ 
ξεις και ανακοινώσεις, για τις οποίες με άλλες διατάξεις 
ορίζεται μικρότερη προθεσμία ελέγχου εκ μέρους του 
Α.Σ.Ε.Π.. 

2. Στο τέλος της παρ. 8 του άρθρου 18 του ν. 2539/ 
1997, όπως τροποποιήθηκε και συμπληρώθηκε με την 
παρ. 12 του άρθρου 9 του ν. 2623/1998 (ΦΕΚ 139 Α') και 
την παρ. 5α του άρθρου 27 του ν. 3013/2002 (ΦΕΚ 102 Α ), 
προστίθεται το ακόλουθο εδάφιο: 

«Δεν επιτρέπεται έκδοση προκήρυξης από δήμο ή κοι¬ 
νότητα πριν την πάροδο τριμήνου από την προηγούμενη, 
ανεξάρτητα από κλάδο ή ειδικότητα.» 

Άρθρο 4 

Τροποποίηση διατάξεων του ν. 3051/2002 

1. Η παρ. 8 του άρθρου 10 του ν. 3051/2002 (ΦΕΚ 220 Α ') 
αντικαθίσταται ως ακολούθως: 

«8. Οι φορείς που υπάγονται στον έλεγχο του Α.Σ.Ε.Π. 
και οι οποίοι διεξάγουν οι ίδιοι, σύμφωνα με τις ισχύου- 
σες διατάξεις, τις διαδικασίες πρόσληψης τακτικού προ¬ 
σωπικού τους και προσωπικού με σύμβαση εργασίας 
ιδιωτικού δικαίου αορίστου ή ορισμένου χρόνου, υπο- 
χρεούνται να καταρτίζουν, να αναρτούν και να αποστέλ¬ 
λουν στο Α.Σ.Ε.Π. τους πίνακες κατάταξης των υποψη¬ 
φίων το αργότερο μέσα σε σαράντα πέντε (45) ημέρες 
για το τακτικό προσωπικό και είκοσι (20) ημέρες για το 
προσωπικό με σύμβαση εργασίας ιδιωτικού δικαίου ορι¬ 
σμένου χρόνου, από τη λήξη της προθεσμίας υποβολής 
των αιτήσεων. Σε περίπτωση αδικαιολόγητης υπέρβασης 
του ανωτέρω χρονικού ορίου, που διαπιστώνεται κατά 
τον έλεγχο του Α.Σ.Ε.Π., οι υπεύθυνοι διώκονται πειθαρ- 
χικώς για παράβαση υπηρεσιακού καθήκοντος με βάση 
την έκθεση ελέγχου της Επιθεώρησης του Α.Σ.Ε.Π.. Αν 
υπεύθυνοι της αδικαιολόγητης καθυστέρησης είναι δή¬ 
μαρχοι ή πρόεδροι κοινοτήτων ή μέλη δημοτικών ή κοι¬ 
νοτικών συμβουλίων ή πρόεδροι ή μέλη διοικητικών συμ¬ 
βουλίων δημοτικών ή κοινοτικών νομικών προσώπων δη¬ 
μόσιου ή ιδιωτικού δικαίου, που είναι και αιρετά μέλη της 
διοίκησης του οικείου δήμου ή κοινότητας, διώκονται 
πειθαρχικώς κατά τις οικείες διατάξεις του Δημοτικού 
και Κοινοτικού Κώδικα, ύστερα από έκθεση επιθεωρητή 
του Α.Σ.Ε.Π., που διαβιβάζεται στον Γενικό Γραμματέα 
Περιφέρειας της οικείας Περιφέρειας, ο οποίος υποχρε- 
ούται να κινήσει τη σχετική πειθαρχική διαδικασία.» 

2. Η παρ. 9 του άρθρου 10 του ν. 3051/2002 αντικαθί¬ 
σταται ως ακολούθως: 

«9. Σε περίπτωση μη σύνταξης, μη ανάρτησης ή μη 
υποβολής στο Α.Σ.Ε.Π. των πινάκων κατάταξης από τους 
φορείς της προηγούμενης παραγράφου ή μη σύνταξης 
των οριστικών πινάκων, το αργότερο μέσα σε είκοσι (20) 
ημέρες μετά την παραλαβή της σχετικής έκθεσης ελέγ¬ 
χου από το Α.Σ.Ε.Π., καθώς και στην περίπτωση της μη 
αποστολής των πινάκων διοριστέων προς δημοσίευση 
στην Εφημερίδα της Κυβερνήσεως ή μη διορισμού των 
διοριστέων ή μη πρόσληψης των προσληπτέων με σύμ¬ 
βαση εργασίας ιδιωτικού δικαίου αορίστου ή ορισμένου 
χρόνου, οι υπεύθυνοι διώκονται ποινικώς για παράβαση 
καθήκοντος κατά τις διατάξεις του άρθρου 259 του Ποι¬ 
νικού Κώδικα, ύστερα από έκθεση του Επιθεωρητή του 
Α.Σ.Ε.Π..» 


ΚΕΦΑΛΑΙΟ Β 

ΡΥΘΜΙΣΕΙΣ ΘΕΜΑΤΩΝ ΤΟΥ ΕΘΝΙΚΟΥ ΚΕΝΤΡΟΥ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 
(Ε.Κ.Δ.Δ.Α.) 

Αρθρο 5 

Θέματα της Εθνικής Σχολής Δημόσιας Διοίκησης και 
της Εθνικής Σχολής Τοπικής Αυτοδιοίκησης 

Στο τέλος της παρ. 6 του άρθρου 22 του ν. 1388/1983 
(ΦΕΚ 113 Α') προστίθεται το ακόλουθο εδάφιο: 

«Απόφοιτοι της Εθνικής Σχολής Δημόσιας Διοίκησης 
(Ε.Σ.Δ.Δ.) μπορούν να συμμετέχουν, ως υποψήφιοι σε 
εισαγωγικό διαγωνισμό της Ε.Σ.Δ.Δ. μετά παρέλευση 
δέκα (10) ετών από την αποφοίτησή τους, με την προϋ¬ 
πόθεση ότι θα παρακολουθήσουν το πρόγραμμα σπου¬ 
δών άλλου τμήματος της Ε.Σ.Δ.Δ. από αυτό που αποφοί¬ 
τησαν.» 

Άρθρο 6 

Λοιπά θέματα του Ε.Κ.Δ.Δ.Α. 

1. Το άρθρο 5 του ν. 3200/2003 αντικαθίσταται ως 
ακολούθως: 

«Αρθρο 5 

1. Συνιστάται στο Ε.Κ.Δ.Δ.Α. Συντονιστική Επιτροπή 
Εκπαίδευσης, η οποία αποτελείται από: 

α) τον Γενικό Γραμματέα του Ε.Κ.Δ.Δ.Α. ως Πρόεδρο, 

β) τέσσερις Διευθυντές της κεντρικής υπηρεσίας του 
Ε.Κ.Δ.Δ.Α., που ορίζονται με απόφαση του Γενικού Γραμ¬ 
ματέα του Ε.Κ.Δ.Δ.Α., τους επικεφαλής των εκπαιδευτι¬ 
κών οργανωτικών μονάδων των Υπουργείων και των εκ¬ 
παιδευτικών φορέων των νομικών προσώπων του δημό¬ 
σιου τομέα, όπως εκάστοτε ισχύει, ως μέλη, 

γ) δύο εκπροσώπους της Α.Δ.Ε.Δ.Υ.. 

Χρέη Γραμματέα της Συντονιστικής Επιτροπής Εκπαί¬ 
δευσης ασκεί υπάλληλος που υπηρετεί στο Ε.Κ.Δ.Δ.Α. 
και ορίζεται από τον Γενικό Γραμματέα του. 

2. Η Συντονιστική Επιτροπή Εκπαίδευσης συγκροτεί¬ 
ται με απόφαση του Υπουργού Εσωτερικών, Δημόσιας 
Διοίκησης και Αποκέντρωσης. 

3. ' Εργο της Επιτροπής είναι ο συντονισμός του εκ¬ 
παιδευτικού έργου των φορέων εκπαίδευσης της δημό¬ 
σιας διοίκησης και της τοπικής αυτοδιοίκησης. Ειδικότε¬ 
ρα, η Επιτροπή συντονίζει το εκπαιδευτικό έργο όσον 
αφορά: 

α) την καταγραφή των διαθέσιμων υποδομών των φο¬ 
ρέων, 

β) τη συστηματική και συνεχή καταγραφή των στόχων, 
πολιτικών και θεματικών αξόνων των δράσεων των φο¬ 
ρέων, 

γ) τη συστηματική και συνεχή καταγραφή των δράσε¬ 
ων εκπαίδευσης, καθώς και των μελετών και ερευνών 
που προγραμματίζουν να πραγματοποιήσουν οι φορείς, 

δ) το συντονισμό των δράσεων των φορέων, με στόχο 
την αποφυγή επικαλύψεων και την αποτελεσματικότερη 
αξιοποίηση τόσο των εθνικών και κοινοτικών πόρων όσο 
και των διαθέσιμων υποδομών, 

ε) τη σύγκλιση των εκπαιδευτικών και ερευνητικών με¬ 
θοδολογιών των φορέων, με στόχο τη βελτίωση της 
ποιότητας και της αποτελεσματικότητας των δράσεων 
και 

στ) κάθε άλλο θέμα σχετικό με το συντονισμό του εκ¬ 
παιδευτικού έργου των φορέων. 

4. Η Συντονιστική Επιτροπή Εκπαίδευσης συνέρχεται 
τουλάχιστον δύο φορές το χρόνο ύστερα από πρόσκλη¬ 
ση του Γενικού Γραμματέα του Ε.Κ.Δ.Δ.Α..» 

2. Το εδάφιο δ' της παρ. 7 του άρθρου 1 του ν. 1388/ 
1983, όπως αρχικά τροποποιήθηκε με τα άρθρα 39 του 
ν. 1943/1991 (ΦΕΚ 50 Α ) και 8 του ν. 2527/1997 και στη 
συνέχεια με το άρθρο 2 του ν. 3200/2003, αντικαθίσταται 
ως ακολούθως: 

«δ) πιστοποιεί το επίπεδο γνώσεων και δεξιοτήτων 
των υπαλλήλων του Δημοσίου, των Ν.Π.Δ.Δ. και των 
Ο.Τ.Α. α' και β' βαθμού. Με κοινή απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης και του κατά περίπτωση αρμόδιου Υπουργού, μετά 
από γνώμη του Δ.Σ. του Ε.Κ.Δ.Δ.Α., καθορίζονται οι ειδι¬ 
κότητες, η διαδικασία και ο τρόπος πιστοποίησης.» 

3. Η παράγραφος 5 του άρθρου 32 του ν. 1943/1991, 
που τροποποιήθηκε αρχικά με την παράγραφο 1 του άρ¬ 
θρου 17 του ν. 2026/1992 (ΦΕΚ 43 Α') και στη συνέχεια 
με την παράγραφο 1 του άρθρου 21 του ν. 3200/2003, 
αντικαθίσταται ως ακολούθως: 

«5. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, που εκδίδεται ύστερα 
από πρόταση του Δ.Σ. του Ε.Κ.Δ.Δ.Α., ορίζεται σύστημα 
ανίχνευσης των εκπαιδευτικών αναγκών της δημόσιας 
διοίκησης.» 

4. Στο άρθρο 11 του ν. 1388/1983, όπως ισχύει, προ¬ 
στίθενται παρ. 3 και 4, οι οποίες έχουν ως εξής: 

«3. Η πλήρωση των θέσεων ειδικού επιστημονικού 
προσωπικού του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.), ως υπευθύνων σπουδών 
και έρευνας, πραγματοποιείται και με μέλη Δ.Ε.Π. των 
Α.Ε.Ι. και Ε.Π. των Τ.Ε.Ι.. Στην περίπτωση αυτή αποσπώ- 
νται με πλήρη απασχόληση στο Ε.Κ.Δ.Δ.Α., διατηρώντας 
τα δικαιώματα της κατηγορίας μελών Δ.Ε.Π. των Α.Ε.Ι. 
και Ε.Π. των Τ.Ε.Ι. πλήρους απασχόλησης. Η απόσπαση 
των ανωτέρω και ο τυχόν καθορισμός πρόσθετης αμοι¬ 
βής τους γίνεται με τη διαδικασία και τον τρόπο που προ- 
βλέπεται στην περίπτωση β' της παρ. 2 αυτού του άρ¬ 
θρου. 

4. Μόνιμοι υπάλληλοι ή λειτουργοί του Δημοσίου ή 
Ν.Π.Δ.Δ., που αποσπώνται στο Ε.Κ.Δ.Δ.Α., σύμφωνα με 
την παρ. 2 του άρθρου αυτού, μπορούν να προΐστανται 
και οργανωτικών μονάδων του Ε.Κ.Δ.Δ.Α..» 

5. Για την υποστήριξη του εκπαιδευτικού έργου του 
Εθνικού Κέντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.), στο πλαίσιο της αποστολής του, επιτρέπε¬ 
ται η απόσπαση σε αυτό εκπαιδευτικών λειτουργών του 
Υπουργείου Εθνικής Παιδείας και Θρησκευμάτων. 

6. Με προεδρικό διάταγμα, που εκδίδεται μέσα σε έξι 
(6) μήνες από τη δημοσίευση αυτού του νόμου, ύστερα 
από πρόταση του Υπουργού Εσωτερικών, Δημόσιας Δι¬ 
οίκησης και Αποκέντρωσης, και με γνώμη του Δ.Σ. του 
Ε.Κ.Δ.Δ.Α., κωδικοποιούνται σε ενιαίο κείμενο οι διατά¬ 
ξεις που διέπουν το νομοθετικό πλαίσιο του Εθνικού Κέ¬ 


ντρου Δημόσιας Διοίκησης και Αυτοδιοίκησης 
(Ε.Κ.Δ.Δ.Α.), όπως αυτές τροποποιήθηκαν, συμπληρώθη¬ 
καν και ισχύουν, καθώς και κάθε άλλη συναφής διάταξη, 
η οποία τροποποιεί ή συμπληρώνει τις ανωτέρω διατά¬ 
ξεις. 

Κατά την κωδικοποίηση αυτή επιτρέπεται, χωρίς αλ¬ 
λοίωση της έννοιας των διατάξεων που ισχύουν, η νέα 
διάρθρωση του νομοθετικού υλικού, όπως η διάσπαση ή 
συγχώνευση άρθρων ή προσθήκη νέων και η νέα γενι¬ 
κώς κατάστρωση αυτού, η απάλειψη των διατάξεων που 
έχουν ρητώς ή σιωπηρώς καταργηθεί, καθώς και των με¬ 
ταβατικών διατάξεων, η διόρθωση φράσεων που περιέ¬ 
χουν κανόνες οι οποίοι έχουν καταργηθεί, η διενέργεια 
διορθώσεων και προσαρμογών στη φραστική διατύπωση 
και η διενέργεια των αναγκαίων προσαρμογών εν όψει 
της ισχύουσας νομοθεσίας. 

ΚΕΦΑΛΑΙΟ Γ- 

ΡΥΘΜΙΣΗ ΘΕΜΑΤΩΝ ΔΙΟΙΚΗΣΗΣ 
Άρθρο 7 

Βαθμολογική κλίμακα - Προαγωγές 

Επαναφέρονται σε ισχύ οι διατάξεις των παραγράφων 
1-11 του άρθρου 34 του ν. 2190/1994 (ΦΕΚ 28 Α’) και 
αντικαθίστανται ως ακολούθως: 

« 1. Οι θέσεις των κατηγοριών Πανεπιστημιακής Εκ¬ 
παίδευσης (ΠΕ), Τεχνολογικής Εκπαίδευση^ (ΤΕ), Δευ¬ 
τεροβάθμιας Εκπαίδευσης (ΔΕ) και Υποχρεωτικής Εκ¬ 
παίδευσης (ΥΕ) του προσωπικού που υπάγεται στις δια¬ 
τάξεις του Υπαλληλικού Κώδικα (ν. 2683/1999, ΦΕΚ 19 Α') 
κατατάσσονται σε πέντε συνολικά βαθμούς ως ακολού¬ 
θως: 

Βαθμός Α' 

Βαθμός Β' 

Βαθμός Γ' 

Βαθμός Δ' 

Βαθμός Ε' 

2. Οι θέσεις της κατηγορίας Ειδικών Θέσεων (ΕΘ) κα¬ 
τατάσσονται στους βαθμούς Ιο και 2ο. Οι θέσεις των κα¬ 
τηγοριών ΠΕ, ΤΕ και ΔΕ κατατάσσονται στους βαθμούς 
Δ', Γ', Β' και Α', από τους οποίους κατώτερος είναι ο 
Δ' και ανώτερος ο Α' .Οι θέσεις της κατηγορίας ΥΕ κα¬ 
τατάσσονται στους βαθμούς Ε' , Δ' , Γ' και Β', από 
τους οποίους κατώτερος είναι ο Ε' και ανώτερος ο Β'. 

3. Εισαγωγικός βαθμός των κατηγοριών ΠΕ, ΤΕ και 
ΔΕ είναι ο βαθμός Δ' και της κατηγορίας ΥΕ ο βαθμός 
Ε' .Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β '. 

4. Οι θέσεις όλων των βαθμών των κατηγοριών ΠΕ, 
ΤΕ, ΔΕ και ΥΕ είναι σε κάθε κατηγορία οργανικά ενιαίες. 
Μεταξύ υπαλλήλων του ίδιου βαθμού δεν υπάρχει αρχαι¬ 
ότητα. 

5. Για την προαγωγή από βαθμό σε βαθμό απαιτείται: 

α) Για την κατηγορία ΥΕ: 

Από το βαθμό Ε' στο βαθμό Δ' 2ετής υπηρεσία στο 
βαθμό Ε , απο το βαθμό Δ' στο βαθμό Γ' 1 θετής υπηρε¬ 
σία στο βαθμό Δ' και από το βαθμό Γ' στο βαθμό Β' 

1 θετής υπηρεσία στο βαθμό Γ'. 

β) Για την κατηγορία ΔΕ: 

Από το βαθμό Δ' στο βαθμό Γ' 2ετής υπηρεσία στο. 
βαθμό Δ', από το βαθμό Γ' στο βαθμό Β' 9ετής υπηρε¬ 
σία στο βαθμό Γ' και από το βαθμό Β' στο βαθμό Α' 
δετής υπηρεσία στο βαθμό Β'. 

γ) Για την κατηγορία ΤΕ: 

Από το βαθμό Δ' στο βαθμό Γ' 2ετής υπηρεσία στο 
βαθμό Δ', από το βαθμό Γ' στο βαθμό Β' θετής υπηρε¬ 
σία στο βαθμό Γ' και από το βαθμό Β' στο βαθμό Α' 
7ετής υπηρεσία στο βαθμό Β'. 

δ) Για την κατηγορία ΠΕ: 

Από το βαθμό Δ' στο βαθμό Γ' 2ετής υπηρεσία στο 
βαθμό Δ' , από το βαθμό Γ' στο βαθμό Β' δετής υπηρε¬ 
σία στο βαθμό Γ' και από το βαθμό Β' στο βαθμό Α' 
θετής υπηρεσία στο βαθμό Β'. 

6. Ο χρόνος παραμονής στον εισαγωγικό βαθμό όλων 
των κατηγοριών χαρακτηρίζεται ως δοκιμαστική υπηρε¬ 
σία σύμφωνα με τις κείμενες διατάξεις. 

7. Για τους υπαλλήλους κατηγορίας ΠΕ η ΤΕ, κατό¬ 
χους μεταπτυχιακού ή διδακτορικού διπλώματος, ο χρό¬ 
νος που απαιτείται για τη βαθμολογική εξέλιξη κατά την 
παρ. 5 του άρθρου αυτού μειώνεται, σύμφωνα με όσα 
ορίζονται στην παρ. 2 του άρθρου 81 του Υπαλληλικού 
Κώδικα (ν. 2683/1999). 

8. Οι προαγωγές γίνονται ύστερα από απόφαση του 
υπηρεσιακού συμβουλίου. Οι υπάλληλοι προάγονται 
στον αμέσως επόμενο βαθμό, εφόσον έχουν συμπληρώ¬ 
σει τον απαιτούμενο χρόνο στο βαθμό που κατέχουν, 
σύμφωνα με τις διατάξεις των παραγράφων 5 και 7 του 
άρθρου αυτού και έχουν σε υψηλό επίπεδο τα ουσιαστι¬ 
κά προσόντα που αναφέρονται στις εκθέσεις αξιολόγη¬ 
σής τους. Ειδικά για την προαγωγή στον Α' βαθμό πρέ¬ 
πει ο υπάλληλος να έχει σε ιδιαίτερα υψηλό επίπεδο 
προσόντα που μαρτυρούν διοικητική ικανότητα, όπως 
αυτά καθορίζονται από την κλίμακα του συστήματος 
αξιολόγησης των ουσιαστικών προσόντων των υπαλλή¬ 
λων. 

9. Το υπηρεσιακό συμβούλιο τον Απρίλιο κάθε έτους κα¬ 
ταρτίζει, με βάση την κατάσταση των παραγράφων 1 και 2 
του άρθρου 86 του Υπαλληλικού Κώδικα (ν. 2683/1999), 
πίνακα προακτέων με αλφαβητική σειρά κατά βαθμό, 
κλάδο και ειδικότητα, καθώς και πίνακα μη προακτέων. 
Για την εγγραφή στους πίνακες αυτούς κρίνονται οι 
υπάλληλοι που συμπληρώνουν έως τις 30 Απριλίου του 
επόμενου έτους τον απαιτούμενο για την προαγωγή 
χρόνο υπηρεσίας. Η ισχύς των πινάκων αρχίζει την 1η 
Μαΐου του έτους κατάρτισής τους, ανεξάρτητα από την 
ημερομηνία οριστικοποίησής τους, σύμφωνα με την πα¬ 
ράγραφο 2 του άρθρου 89 του Υπαλληλικού Κώδικα 
(ν. 2683/1999). 

10. Οι υπάλληλοι που περιλαμβάνονται στους πίνακες 
προακτέων προάγονται υποχρεωτικά μέσα σε ένα μήνα 
από την κύρωση των πινάκων ή από την ημέρα που συ¬ 
μπληρώνουν τον απαιτούμενο για την προαγωγή χρόνο 
υπηρεσίας. Η προαγωγή θωρείται ότι συντελείται από 
την ημέρα που συμπληρώνει ο υπάλληλος το χρόνο υπη¬ 
ρεσίας που απαιτείται για να προαχθεί στον επόμενο 
βαθμό, ποτέ όμως πριν την έναρξη ισχύος του οικείου πί¬ 
νακα προακτέων. 

11. Οι αποφάσεις προαγωγών δεν δημοσιεύονται 
στην Εφημερίδα της Κυβερνήσεως.» 

Άρθρο 8 

Προϊστάμενοι οργανικών μονάδων 

Επαναφέρονται σε ισχύ οι διατάξεις των παραγρά¬ 
φων 1-16 του άρθρου 36 του ν. 2190/1994 και αντικαθί¬ 
στανται ως ακολούθως: 

“ 1 ■ Προϊστάμενοι όλων των οργανικών μονάδων το¬ 


ποθετούνται υπάλληλοι με βαθμό Α' των κατηγοριών 
ΠΕ, ΤΕ και ΔΕ, σύμφωνα με όσα ορίζονται στις επόμε¬ 
νες παραγράφους. Ως οργανικές μονάδες της παραγρά¬ 
φου αυτής νοούνται η γενική διεύθυνση, η διεύθυνση, το 
τμήμα, το γραφείο, το αυτοτελές τμήμα, το αυτοτελές 
γραφείο, καθώς και τυχόν ενδιάμεσα επίπεδα διοίκησης, 
όπως αυτά προβλέπονται από τις οικείες οργανικές δια¬ 
τάξεις. 

2. Η επιλογή Προϊσταμένων Γενικών Διευθύνσεων γί¬ 
νεται ύστερα από αίτηση υποψηφιότητας, η οποία υπο¬ 
βάλλεται μέσα σε αποκλειστική προθεσμία που τάσσεται 
από τον οικείο Υπουργό ή το μονομελές όργανο διοίκη¬ 
σης του Ν.Π.Δ.Δ. και η οποία δεν μπορεί να είναι μικρότε¬ 
ρη των δέκα (10) ημερών, από το ειδικό υπηρεσιακό συμ¬ 
βούλιο, που συγκροτείται σύμφωνα με τις διατάξεις του 
άρθρου 29 του νόμου αυτού. Η επιλογή γίνεται με βάση 
τα στοιχεία του προσωπικού μητρώου κάθε υπαλλήλου 
από τα οποία ιδιαίτερα εκτιμώνται η άρτια επαγγελματι¬ 
κή κατάρτιση και οι επιστημονικές γνώσεις, η δραστηριό¬ 
τητα στην υπηρεσία, η ικανότητα ανάληψης πρωτοβου¬ 
λιών και ευθυνών, η ευχέρεια προγραμματισμού και συ¬ 
ντονισμού, καθώς και η ικανότητα υποκίνησης των υφι¬ 
σταμένων για την επίτευξη στόχων. Εφαρμόζονται επί¬ 
σης και οι διατάξεις της δεύτερης περιόδου του πρώτου 
εδαφίου της παρ. 7 του άρθρου 82 του Υπαλληλικού Κώ¬ 
δικα (βιογραφικό σημείωμα), καθώς και του δεύτερου και 
τρίτου εδαφίου της αυτής παραγράφου. Ως Προϊστάμε¬ 
νοι Γενικών Διευθύνσεων επιλέγονται μόνιμοι υπάλληλοι 
της κατηγορίας ΠΕ με βαθμό Α' και με την προϋπόθεση 
ότι έχουν διατελέσει ή είναι Προϊστάμενοι Διευθύνσεων 
κατά την ημέρα υποβολής της αίτησης υποψηφιότητας. 
Σε περίπτωση που Προϊστάμενος Γενικής Διεύθυνσης 
δεν επιλέγεται για δεύτερη φορά, καταλαμβάνει κενή 
θέση Προϊσταμένου Διεύθυνσης και αν δεν υπάρχει, κα¬ 
ταλαμβάνει την πρώτη θέση Προϊσταμένου Διεύθυνσης 
που θα κενωθεί. Ως τότε θεωρείται Προϊστάμενος Διεύ¬ 
θυνσης και τα καθήκοντά του προσδιορίζονται με από¬ 
φαση του οικείου Υπουργού ή του μονομελούς οργάνου 
διοίκησης του Ν.Π.Δ.Δ., ανάλογα με τις υπηρεσιακές 
ανάγκες. Επίσης, οι Γενικοί Διευθυντές, οι οποίοι δεν επι¬ 
λέγονται πάλι μετά τη λήξη της θητείας τους, μπορούν να 
αποχωρήσουν από την υπηρεσία διατηρούντες τις απο¬ 
δοχές του Γενικού Διευθυντή, εφόσον υποβάλουν αίτηση 
παραίτησης μέσα σε αποκλειστική προθεσμία δύο (2) μη¬ 
νών από την ανακοίνωση της μη επανεπιλογής τους. 

3. Η επιλογή Προϊσταμένων Διευθύνσεων, Τμημάτων 
και αυτοτελών γραφείων ή αντίστοιχου επιπέδου οργα¬ 
νικών μονάδων γίνεται από το υπηρεσιακό συμβούλιο. Η 
επιλογή γίνεται με βάση τα στοιχεία του προσωπικού μη¬ 
τρώου κάθε υπαλλήλου, από τα οποία ιδιαίτερα εκτιμώ- 
νται η άρτια επαγγελματική κατάρτιση και οι επιστημονι¬ 
κές γνώσεις, η δραστηριότητα στην υπηρεσία, η ικανότη¬ 
τα ανάληψης πρωτοβουλιών και ευθυνών, η ευχέρεια 
προγραμματισμού και συντονισμού, καθώς και η ικανότη¬ 
τα υποκίνησης των υφισταμένων για την επίτευξη στό¬ 
χων. 

4. Εγγραφη δήλωση του υπαλλήλου, ότι δεν επιθυμεί 
να κριθεί κατά την επιλογή προϊσταμένων οργανικών μο¬ 
νάδων, εκτιμάται από το υπηρεσιακό συμβούλιο με βάση 
τις ανάγκες της υπηρεσίας. 

5. Η επιλογή προϊσταμένου γίνεται το αργότερο μέσα 
σε ένα μήνα από τη λήξη της θητείας. Οι κατά τις διατάξεις 
των παραγράφων 6 και 7 του άρθρου αυτού προϋποθέσεις 
πρέπει να συντρέχουν το αργότερο ως και την επόμενη 

ημέρα από τη λήξη της θητείας των προϊσταμένων. 

6. Ως Προϊστάμενοι Διευθύνσεων ή αντίστοιχου επι¬ 
πέδου οργανικών μονάδων επιλέγονται υπάλληλοι με 
βαθμό Α', οι οποίοι έχουν τουλάχιστον τετραετή υπηρε¬ 
σία στο βαθμό αυτόν. Αν δεν υπάρχουν υπάλληλοι με 
την προϋπόθεση αυτή, επιλέγονται υπάλληλοι με τον πε¬ 
ρισσότερο χρόνο στον Α' βαθμό. Αν δεν υπάρχουν ή δεν 
επαρκούν υπάλληλοι βαθμού Α', Προϊστάμενοι Διευθύν¬ 
σεων επιλέγονται υπάλληλοι βαθμού Β' με τα περισσό¬ 
τερα χρόνια στο βαθμό. Οι διατάξεις της παραγράφου 
αυτής εφαρμόζονται και στις περιπτώσεις που από τις 
κείμενες οργανικές διατάξεις προβλέπονται ενδιάμεσου 
επιπέδου οργανικές μονάδες μεταξύ διεύθυνσης και 
τμήματος. 

7. Ως Προϊστάμενοι Τμημάτων και αυτοτελών γραφεί¬ 
ων ή αντίστοιχου επιπέδου οργανικών μονάδων επιλέγο¬ 
νται υπάλληλοι με τον Α' βαθμό. Αν δεν υπάρχουν ή δεν 
επαρκούν, επιλέγονται υπάλληλοι Β' βαθμού, οι οποίοι 
έχουν συμπληρώσει κατά κατηγορία ελάχιστο χρόνο 
υπηρεσίας στο Β' βαθμό πέντε (5) έτη προκειμένου για 
την κατηγορία ΠΕ, έξι (6) έτη για την κατηγορία ΤΕ και 
οκτώ (8) έτη για την κατηγορία ΔΕ. Αν δεν υπάρχουν 
υπάλληλοι με τις ανωτέρω προϋποθέσεις επιλέγονται 
υπάλληλοι Β' βαθμού με λιγότερα χρόνια υπηρεσίας. 

8. Για την εφαρμογή των παραγράφων 6 και 7 του άρ¬ 
θρου αυτού, ο αριθμός των κρινόμενων υπαλλήλων για 
κάθε επίπεδο προϊσταμένων οργανικών μονάδων πρέπει 
να είναι τουλάχιστον διπλάσιος του αριθμού των κενών 
θέσεων για τις οποίες γίνεται η κρίση. Εφόσον δεν συ¬ 
μπληρώνεται ο αριθμός αυτός από υπαλλήλους που 
έχουν τις απαιτούμενες προϋποθέσεις, ο πίνακας των 
υπαλλήλων που κρίνονταϊ συμπληρώνεται με υπαλλή¬ 
λους με λιγότερα χρόνια στο βαθμό Α ' ή με κατώτερο 
βαθμό. Αν και πάλι δεν συμπληρώνεται διπλάσιος αριθ¬ 
μός, η κρίση γίνεται χωρίς την προϋπόθεση αυτή. Αν 
στον κλάδο από τον οποίο κατά τις κείμενες διατάξεις 
λαμβάνεται ο προϊστάμενος υπηρετεί ένας μόνο υπάλ¬ 
ληλος, αυτός κρίνεται από το υπηρεσιακό συμβούλιο αυ- 
τοτελώς. 

9. Όσοι επιλέγονται από το ειδικό υπηρεσιακό συμ¬ 
βούλιο του άρθρου 29 και τα υπηρεσιακά συμβούλια το¬ 
ποθετούνται, με απόφαση του οικείου οργάνου, ως προ¬ 
ϊστάμενοι σε αντίστοιχου επιπέδου οργανικές μονάδες 
για τρία (3) έτη. Οι τοποθετούμενοι ως προϊστάμενοι 
εξακολουθούν να ασκούν τα καθήκοντά τους και μετά τη 
λήξη της θητείας τους ως την τυχόν επανεπιλογή τους ή 
την τοποθέτηση νέου προϊσταμένου. 

10. Με την επιφύλαξη των διατάξεων της παραγρά¬ 
φου 11, υπάλληλος που μετά την ισχύ του παρόντος επι¬ 
λέγεται σύμφωνα με τις διατάξεις του άρθρου αυτού ή 
του άρθρου 37 για τρίτη φορά ως Προϊστάμενος Διεύ¬ 
θυνσης ή αντίστοιχου επίπεδου οργανικής μονάδας, θε¬ 
ωρείται ότι καταλαμβάνει αυτοδικαίως θέση προϊσταμέ¬ 
νου αντίστοιχου επιπέδου. Επίσης, υπάλληλος που επι¬ 
λέγεται για τρίτη φορά ως Προϊστάμενος Τμήματος, αυ¬ 
τοτελούς γραφείου ή αντίστοιχου επιπέδου οργανικής 
μονάδας, καθώς και ενδιάμεσων οργανικών μονάδων με¬ 
ταξύ διεύθυνσης και τμήματος ή τμήματος και γραφείου 
ή αντίστοιχου επιπέδου οργανικών μονάδων, όπως αυ¬ 
τές προβλέπονται από τις οικείες οργανικές διατάξεις, 
θεωρείται ότι καταλαμβάνει αυτοδικαίως οργανική θέση 
προϊσταμένου αντίστοιχου επιπέδου. Οσοι καταλαμβά¬ 
νουν κατά την παράγραφο αυτή οργανικές θέσεις προϊ¬ 
σταμένων κρίνονταϊ εφεξής μόνο για επιλογή σε θέσεις 


προϊσταμένων οργανικών μονάδων ανώτερου επιπέδου. 
Σε περίπτωση κατά την οποία υπάλληλος, που επιλέγε¬ 
ται με τις διατάξεις του παρόντος ως Προϊστάμενος Δι¬ 
εύθυνσης ή αντίστοιχου επιπέδου οργανικής μονάδας, 
δεν επανεπιλέγεται μετά τη λήξη της θητείας του, κατα¬ 
λαμβάνει, χωρίς κρίση υπηρεσιακού συμβουλίου, θέση 
Προϊσταμένου Τμήματος ή αντίστοιχου επιπέδου οργα¬ 
νικής μονάδας, εκτός αν το υπηρεσιακό συμβούλιο με αι¬ 
τιολογημένη απόφασή του κρίνει διαφορετικά. 

11. Με απόφαση του υπηρεσιακού συμβουλίου, ο προ¬ 
ϊστάμενος μπορεί να απαλλαγεί από τα καθήκοντά του, 
και πριν από τη λήξη της τριετίας, για σοβαρό λόγο ανα¬ 
γόμενο στην πλημμελή άσκηση των υπηρεσιακών του 
καθηκόντων και ιδιαίτερα για αδικαιολόγητη επιείκεια ή 
μεροληψία κατά τη σύνταξη των εκθέσεων αξιολόγησης, 
αποδεδειγμένα μη προσήκουσα συμπεριφορά προς τους 
πολίτες, ευθυνοφοβία, απροθυμία για την εφαρμογή με¬ 
θόδων οργάνωσης, λειτουργίας και αποδοτικότητας, 
αδικαιολόγητη καθυστέρηση στη διεκπεραίωση των υπο¬ 
θέσεων, κακή συνεργασία με λοιπούς προϊσταμένους, 
μειωμένη ποσοτική απόδοση. Ο προϊστάμενος μπορεί 
επίσης να απαλλαγεί από τα καθήκοντά του με αίτησή 
του, ύστερα από απόφαση του υπηρεσιακού συμβουλί¬ 
ου, που συνεκτιμά τις υπηρεσιακές ανάγκες. Στην περί¬ 
πτωση αυτή, και ανεξάρτητα από τους λόγους της πα¬ 
ραίτησης, στερείται του δικαιώματος επιλογής του ως 
προϊσταμένου οργανικής μονάδας για μία τριετία. 

12. Αν κενωθεί ή συσταθεί θέση προϊσταμένου πριν 
από τη λήξη της τριετίας, το υπηρεσιακό συμβούλιο επι¬ 
λέγει νέο προϊστάμενο για το υπόλοιπο της θητείας. Η 
επιλογή προϊσταμένων για τις θέσεις που κενώθηκαν ή 
συστάθηκαν γίνεται το αργότερο μέσα σε ένα μήνα από 
τότε που οι θέσεις κενώθηκαν ή συστάθηκαν. Για την 
επιλογή, σύμφωνα με τις διατάξεις της παραγράφου αυ¬ 
τής, απαιτείται να υποβληθεί αίτηση από τον ενδιαφερό¬ 
μενο υπάλληλο στην οικεία υπηρεσία διοικητικού ή προ¬ 
σωπικού, το αργότερο μέσα σε δεκαπέντε (15) ημέρες 
από την ημέρα που έλαβε γνώση, με φροντίδα της υπη¬ 
ρεσίας προσωπικού. Το υπηρεσιακό συμβούλιο δεν κω¬ 
λύεται να επιλέξει ως προϊστάμενο και υπάλληλο που 
δεν υπέβαλε αίτηση, ιδίως αν υπηρετεί στον τόπο που θα 
ασκήσει καθήκοντα προϊσταμένου. 

13. Αν οι υπάλληλοι που κρίνονταϊ για να επιλέγουν 
ως προϊστάμενοι στις ίδιες θέσεις υπάγονται στην αρμο¬ 
διότητα διαφορετικών υπηρεσιακών συμβουλίων, με 
απόφαση του οργάνου, που συγκροτεί τα υπηρεσιακά 
συμβούλια, ορίζεται το υπηρεσιακό συμβούλιο που διε¬ 
νεργεί την επιλογή. 

14. Τον προϊστάμενο μη αυτοτελούς γραφείου ή αντί¬ 
στοιχου επιπέδου μη αυτοτελούς οργανικής μονάδας 
ορίζει ο προϊστάμενος της αμέσως υπερκείμενης οργα¬ 
νικής μονάδας από τους υπαλλήλους που υπάγονται σε 
αυτόν και έχουν τις προϋποθέσεις της παραγράφου 7 

, του άρθρου αυτού, χωρίς επιλογή από το υπηρεσιακό 
συμβούλιο. 

15. Με τους οργανισμούς των οικείων υπηρεσιών κα¬ 
θορίζονται οι κλάδοι ΠΕ, ΤΕ και ΔΕ, των οποίων οι υπάλ¬ 
ληλοι κρίνονταϊ για την κατάληψη θέσεων προϊσταμένων 
των κατά περίπτωση οργανικών μονάδων, ανάλογα με 
την ειδικότητα του κλάδου και το αντικείμενο των συ¬ 
γκεκριμένων οργανικών μονάδων. 

16. Οι κατά τις διατάξεις του άρθρου αυτού προϊστά¬ 
μενοι είναι πειθαρχικούς προϊστάμενοι κατά την έννοια 
των διατάξεων του άρθρου 117 του Υπαλληλικού Κώδι- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5381 


κα, ανεξαρτήτως του βαθμού που αυτοί φέρουν. Οι προϊ¬ 
στάμενοι αυτοί έχουν τις αντίστοιχες πειθαρχικές αρμο¬ 
διότητες του άρθρου 118 του Υπαλληλικού Κώδικα.» 

Άρθρο 9 

Υπηρεσιακά συμβούλια 

1. Επαναφέρονται σε ισχύ οι διατάξεις της παραγρά¬ 
φου 3 του άρθρου 29 του ν. 2190/1994 και αντικαθίστα¬ 
νται ως ακολούθως: 

« 3. Από τη δημοσίευση του παρόντος νόμου, για την 
επιλογή ως Προϊσταμένων Γενικών Διευθύνσεων των 
υπαλλήλων που υπάγονται στον Υπαλληλικό Κώδικα 
(ν. 2683/1999), με εξαίρεση την Ακαδημία Αθηνών και τα 
Α.Ε.Ι., συνιστάται στο Υπουργείο Εσωτερικών, Δημόσιας 
Διοίκησης και Αποκέντρωσης Ειδικό Υπηρεσιακό Συμβού¬ 
λιο που αποτελείται από: 

α. Έναν επίτιμο Αντιπρόεδρο του Συμβουλίου της Επι¬ 
κράτειας ή του Αρείου Πάγου ή του Ελεγκτικού Συνεδρί¬ 
ου ή επίτιμο Σύμβουλο της Επικράτειας ή Αρεοπαγίτη ή 
Σύμβουλο του Ελεγκτικού Συνεδρίου, ως Πρόεδρο, με 
αναπληρωτή του πρόσωπο που έχει οποιαδήποτε από τις 
ανωτέρω ιδιότητες. 

β. Έναν καθηγητή δημόσιου δικαίου του Πανεπιστημί¬ 
ου Αθηνών και έναν καθηγητή του Εθνικού Μετσόβιου 
Πολυτεχνείου, που ορίζονται με όμοιους αναπληρωτές 
τους από τον οικείο Πρύτανη, ύστερα από γνώμη της οι¬ 
κείας Σχολής. 

γ. Ένα δικηγόρο παρ' Αρείω Πάγω, ειδικευμένο σε θέ¬ 
ματα δημόσιου δικαίου, που ορίζεται με όμοιο αναπλη¬ 
ρωτή του από τον Πρόεδρο του Δικηγορικού Συλλόγου 
Αθηνών. 

δ. Δύο Γενικούς Διευθυντές από τους οποίους ένας 
του Υπουργείου Εσωτερικών, Δημόσιας Διοίκησης και 
Αποκέντρωσης και ένας του Υπουργείου Οικονομίας και 
Οικονομικών, με Αναπληρωτές τους Γενικούς Διευθυ¬ 
ντές των ίδιων Υπουργείων. 

ε. Τον Πρόεδρο της Α.Δ.Ε.Δ.Υ., με αναπληρωτή του 
μέλος της Εκτελεστικής Επιτροπής της, το οποίο ορίζει 
η ίδια.» 

Κατά τα λοιπά εφαρμόζονται οι διατάξεις των άρθρων 
161 παρ. 1, 162 και 163 ταυ Υπαλληλικού Κώδικα. 

2. Επαναφέρονται σε ισχύ οι διατάξεις των παραγρά¬ 
φων 1-4, 6-8, 10, 12 και 13 του άρθρου 37 του ν. 2190/ 
1994 και αντικαθίστανται ως ακολούθως: 

«1. Τα υπηρεσιακά συμβούλια του προσωπικού των δη¬ 
μόσιων υπηρεσιών και των Ν.Π.Δ.Δ., που υπάγονται 
στον Υπαλληλικό Κώδικα, είναι πενταμελή και αποτελο¬ 
ύνται από: 

α) Τρεις μόνιμους υπαλλήλους με βαθμό Α', από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του ή στο Νομό 
Αττικής για τα υπηρεσιακά συμβούλια που εδρεύουν στο 
νομό αυτόν. 

β) Δύο αιρετούς εκπροσώπους των υπαλλήλων με 
βαθμό Α'. 

2. Τα υπό στοιχείο α' μέλη της προηγούμενης παρα¬ 
γράφου ορίζονται από τον οικείο Υπουργό ή το διοικητι¬ 
κό συμβούλιο του νομικού προσώπου δημόσιου δικαίου, 
από υπαλλήλους που έχουν τις προϋποθέσεις των παρα¬ 
γράφων 3 και 6 του άρθρου 36 του νόμου αυτού. Τα μέ¬ 
λη αυτά τοποθετούνται από το οικείο όργανο ως προϊ¬ 
στάμενοι διευθύνσεων, όπως αυτές ορίζονται στις οικεί¬ 
ες οργανικές διατάξεις, για μία τριετία. 


Τα υπό στοιχείο β μέλη της παραγράφου 1 εκλέγο¬ 
νται με άμεση, καθολική και μυστική ψηφοφορία. Ο τρό¬ 
πος, η διαδικασία και οι λοιπές προϋποθέσεις της εκλο¬ 
γής καθορίζονται με απόφαση τόυ Υπουργού Εσωτερι¬ 
κών, Δημόσιας Διοίκησης και Αποκέντρωσης, που εκδί- 
δεται ύστερα από γνώμη της Α.Δ.Ε.Δ.Υ.. 

Η γνώμη της Α.Δ.Ε.Δ.Υ. παρέχεται μέσα σε εύλογη 
προθεσμία που τάσσεται από τον Υπουργό Εσωτερικών, 
Δημόσιας Διοίκησης και Αποκέντρωσης και δεν μπορεί 
να είναι μικρότερη από δεκαπέντε (15) ημέρες. Μετά την 
πάροδο της προθεσμίας αυτής η απόφαση εκδίδεται και 
χωρίς τη γνώμη της Α.Δ.Ε.Δ.Υ.. 

3. Τα μέλη του υπηρεσιακού συμβουλίου ορίζονται ή 
εκλέγονται αντίστοιχα με ισάριθμους αναπληρωτές. Αν 
λυθεί η υπαλληλική σχέση αιρετού μέλους του συμβου¬ 
λίου, τακτικό μέλος ορίζεται ο επόμενος στη σειρά εκλο¬ 
γής για το υπόλοιπο χρονικό διάστημα της θητείας. 

4. Με την απόφαση συγκρότησης του υπηρεσιακού 
συμβουλίου ορίζεται ο πρόεδρος και ο αναπληρωτής του 
μεταξύ των τακτικών μελών του υπηρεσιακού συμβουλί¬ 
ου.» 

«6. Αν ο αριθμός των θέσεων Προϊσταμένων Διεύθυν¬ 
σης της οικείας υπηρεσίας, οι οποίες υπάγονται για την 
πλήρωσή τους στην αρμοδιότητα του ίδιου υπηρεσιακού 
συμβουλίου, είναι τέσσερις έως και έξι, ορίζονται από 
τον οικείο Υπουργό δύο Προϊστάμενοι Διευθύνσεων, 
σύμφωνα με τις διατάξεις της παραγράφου 2 του άρ¬ 
θρου αυτού, και αποτελούν αυτοδίκαια τα δύο υπό στοι¬ 
χείο α' της παραγράφου 1 του άρθρου αυτού μέλη του 
υπηρεσιακού συμβουλίου. Ως τρίτο μέλος ορίζεται είτε 
υπάλληλος άλλου κλάδου που δεν υπάγεται στην αρμο¬ 
διότητα του ίδιου υπηρεσιακού συμβουλίου είτε υπάλλη¬ 
λος άλλης δημόσιας υπηρεσίας ή νομικού προσώπου δη¬ 
μοσίου δικαίου. Αν ο αριθμός των θέσεων Προϊσταμένων 
Διεύθυνσης της οικείας υπηρεσίας, οι οποίες υπάγονται 
για την πλήρωσή τους στην αρμοδιότητα του ίδιου υπη¬ 
ρεσιακού συμβουλίου, είναι μικρότερος των τεσσάρων, 
επιλέγεται ένας Προϊστάμενος Διεύθυνσης, ο οποίος 
αποτελεί αυτοδίκαια το ένα υπό στοιχείο α' της παρα¬ 
γράφου 1 του άρθρου αυτού μέλος του υπηρεσιακού 
συμβουλίου. Τα άλλα δύο μέλη ορίζονται σύμφωνα με 
τις διατάξεις του δεύτερου εδαφίου. 

7. Στα υπηρεσιακά συμβούλια των νομικών προσώπων 
δημοσίου δικαίου, αν δεν υπάρχουν υπάλληλοι του νομι¬ 
κού προσώπου δημοσίου δικαίου με βαθμό Α', ορίζονται 
μόνιμοι δημόσιοι υπάλληλοι ή υπάλληλοι άλλου νομικού 
προσώπου δημοσίου δικαίου με βαθμό Α'. Αν και τα τρία 
μέλη του υπηρεσιακού συμβουλίου νομικού προσώπου 
δημοσίου δικαίου είναι δημόσιοι υπάλληλοι ή υπάλληλοι 
άλλου νομικού προσώπου δημοσίου δικαίου, δεν έχουν 
εφαρμογή οι διατάξεις της προηγούμενης παραγράφου 
6. Αν το ένα μόνο ή τα δύο μέλη είναι δημόσιοι υπάλλη¬ 
λοι ή υπάλληλοι άλλου νομικού προσώπου δημοσίου δι¬ 
καίου, οι διατάξεις της παραγράφου 6 εφαρμόζονται για 
την επιλογή δύο ή ενός, κατά περίπτωση, Προϊσταμένων 
Διεύθυνσης που θα αποτελόσουν μέλη του υπηρεσιακού 
συμβουλίου. Επίσης οι διατάξεις της προηγούμενης πα¬ 
ραγράφου δεν εφαρμόζονται στα κοινά υπηρεσιακά συμ¬ 
βούλια νομικών προσώπων δημοσίου δικαίου. 

8. Αν τα αιρετά μέλη του υπηρεσιακού συμβουλίου πε¬ 
ριλαμβάνονται μεταξύ αυτών που κρίνονται για προϊστά¬ 
μενοι οργανικής μονάδας, κρίνονται κατά την πρώτη συ¬ 
νεδρίαση και δεν μπορούν να συμμετάσχουν σε αυτή για 
την κρίση που τους αφορά. Αν και τα αναπληρωματικά 

μέλη έχουν το ίδιο κώλυμα, το υπηρεσιακό συμβούλιο 
συνεδριάζει με τα υπόλοιπα μέλη.» 

«10. Έως τη συγκρότηση των υπηρεσιακών συμβου¬ 
λίων του άρθρου αυτού εξακολουθούν να λειτουργούν 
τα υπάρχοντα.» 

«12. Στα περιφερειακά υπηρεσιακά συμβούλια διοικη¬ 
τικού προσωπικού του Υπουργείου Εθνικής Παιδείας και 
Θρησκευμάτων μπορεί να ορίζονται ως πρόεδρος και μέ¬ 
λη εκπαιδευτικοί λειτουργοί με βαθμό Α' από τους υπη- 
ρετούντες στην πόλη της έδρας του υπηρεσιακού συμ¬ 
βουλίου, εφόσον δεν υπάρχουν μόνιμοι υπάλληλοι από 
τους αναφερόμενους στην περίπτωση α ’ της παραγρά¬ 
φου 1 του άρθρου αυτού.» 

«13. Δεν υπάγονται στις διατάξεις των προηγούμε¬ 
νων παραγράφων 1 έως και 11 τα υπηρεσιακά συμβούλια 
της Εθνικής Υπηρεσίας Πληροφοριών, του Νομικού Συμ¬ 
βουλίου του Κράτους, της Ακαδημίας Αθηνών, των Α.Ε.Ι. 
και Τ.Ε.Ι., της ΣΕΛΕΤΕ και της Σιβιτανιδείου Σχολής, για 
τα οποία επιτρέπεται προσαρμογή τους προς τις ρυθμί¬ 
σεις του παρόντος με κοινές αποφάσεις του Υπουργού 
Εσωτερικών, Δημόσιας Διοίκησης και Αποκέντρωσης και 
του οικείου Υπουργού ή βάσει ισχυουσών ιδίων διατάξε¬ 
ων.» 

3. Οι ειδικές διατάξεις για τη συγκρότηση των υπηρε¬ 
σιακών συμβουλίων των ανεξάρτητων αρχών του ν. 
3051/2002 (ΦΕΚ 102 Α') ή άλλων ανεξάρτητων αρχών 
δεν θίγονται. 

Άρθρο 10 

Λήξη θητείας συλλογικών οργάνων 
και οργάνων διοίκησης 

1. Επαναφέρεται σε ισχύ η παράγραφος 1 του άρθρου 
29 του ν. 2190/1994 και αντικαθίσταται ως ακολούθως: 

«1. Από τη δημοσίευση του παρόντος νόμου λήγει αυ¬ 
τοδικαίως η θητεία των μελών των υπηρεσιακών συμ¬ 
βουλίων των δημόσιων υπηρεσιών, των νομικών προσώ¬ 
πων δημοσίου δικαίου και των νομαρχιακών αυτοδιοική¬ 
σεων, περιλαμβανομένων και των μελών του ειδικού 
υπηρεσιακού συμβουλίου του άρθρου 160 του Υπαλληλι¬ 
κού Κώδικα και του δευτεροβάθμιου πειθαρχικού συμ¬ 
βουλίου του άρθρου 163α του Υπαλληλικού Κώδικα. 

Εξαιρούνται τα αιρετά μέλη των υπηρεσιακών συμ¬ 
βουλίων και τα μέλη των ανεξάρτητων αρχών του ν. 
3051/2002, που είναι μέλη υπηρεσιακών συμβουλίων 
των αρχών αυτών, καθώς και τα υπηρεσιακά συμβούλια 
του Υπουργείου Εξωτερικών, των πρωτοβάθμιων Ο.Τ.Α. 
και του εκπαιδευτικού προσωπικού του Υπουργείου 
Εθνικής Παιδείας και Θρησκευμάτων. 

Οι διατάξεις αυτής της παραγράφου εφαρμόζονται 
και για τα με οποιαδήποτε ονομασία συμβούλια ή επιτρο¬ 
πές κρίσεως θεμάτων υπηρεσιακής κατάστασης πολιτι¬ 
κών υπαλλήλων των νομικών προσώπων ιδιωτικού δικαί¬ 
ου, οργανισμών, επιχειρήσεων και εταιρειών που ανή¬ 
κουν στο κράτος ή το κράτος κατέχει το 51 % του μετοχι¬ 
κού ή εταιρικού κεφαλαίου ή διορίζει τον διοικητή ή τον 
πρόεδρο ή το διοικητικό συμβούλιο, πλην αυτών που 
έχουν εισαχθεί στο Χρηματιστήριο και των θυγατρικών 
τους εταιρειών.» 

2. Από τη δημοσίευση του παρόντος λήγει, επίσης αυ¬ 
τοδικαίως, η θητεία, είτε αυτή καθορίζεται από συγκεκρι¬ 
μένη διάταξη είτε προκύπτει από σύμβαση, των μελών 
των διοικητικών συμβουλίων ή άλλης ονομασίας συλλο¬ 
γικών οργάνων διοίκησης, καθώς και των μονομελών ορ¬ 


γάνων διοίκησης (διοικητών, υποδιοικητών, προέδρων, 
αντιπροέδρων, εντεταλμένων ή διευθυνόντων συμβού¬ 
λων, γενικών ή ειδικών γραμματέων, γενικών επιθεωρη¬ 
τών ή επικεφαλής σωμάτων επιθεώρησης, προϊσταμέ¬ 
νων των αρχών που προβλέπονται στον ν. 2860/2000 
(ΦΕΚ 251 Α'), γενικών ή αναπληρωτών γενικών διευθυ¬ 
ντών, διευθυντών ή προϊσταμένων υπηρεσιών, ή άλλης 
ονομασίας μονομελών οργάνων διοίκησης) υπηρεσιών 
του Δημοσίου και των νομικών προσώπων δημοσίου δι¬ 
καίου, καθώς και των νομικών προσώπων ιδιωτικού δικαί¬ 
ου, οργανισμών, επιχειρήσεων και εταιρειών του τελευ¬ 
ταίου εδαφίου της προηγούμενης παραγράφου, πλην 
των εξαιρουμένων. Οι διατάξεις αυτής της παραγράφου 
εφαρμόζονται και για τα λοιπά συλλογικά όργανα (νομο¬ 
παρασκευαστικές επιτροπές, επιστημονικά ή γνωμοδοτι- 
κά συμβούλια ή επιτροπές κ.λπ.) των αυτών ως άνω φο¬ 
ρέων, για τα οποία προβλέπεται ορισμένη θητεία. Εξαι¬ 
ρούνται από τις διατάξεις αυτής της παραγράφου τα αι¬ 
ρετά μέλη ή μονομελή όργανα, αυτά που υποδεικνύο¬ 
νται κατά το νόμο, οργανισμό ή κανονισμό ή συλλογική 
σύμβαση, από επαγγελματικές οργανώσεις, οι πρόεδροι 
και τα μέλη των ανεξάρτητων αρχών του ν. 3051/2002 
και αυτά που διορίστηκαν μετά την 15.3.2004, καθώς και 
τα συλλογικά όργανα των Ο.Τ.Α. πρώτου και δεύτερου 
βαθμού και τα μονομελή όργανα διοίκησης των Ο.Τ.Α. 
πρώτου βαθμού, το προσωρινό διοικητικό συμβούλιο του 
Ο.Α.Ε.Ε., οι ανώνυμες εταιρείες «Οργανωτική Επιτροπή 
Ολυμπιακών Αγώνων - Αθήνα 2004 Α.Ε.», «Ολυμπιακό 
Χωριό 2004 Α.Ε.», «Ολυμπιακά Ακίνητα Α.Ε.» και Ελλη¬ 
νική Ολυμπιακή Επιτροπή (Ν.Π.Δ.Δ.). 

Άρθρο 11 

Μεταβατικές διατάξεις 

1. Επαναφέρονται σε ισχύ οι διατάξεις των παραγρά¬ 
φων 1-7 του άρθρου 38 του ν. 2190/1994 και αντικαθί¬ 
στανται ως ακολούθως: 

«1. Οι θέσεις των υπαλλήλων κάθε κλάδου διαβαθμίζο¬ 
νται αυτοδικαίως ενιαία σε όλους τους βαθμούς της οι¬ 
κείας κατηγορίας, σύμφωνα με τις παραγράφους 1 -4 του 
άρθρου 34 του νόμου αυτού. 

2. Οι υπάλληλοι, που υπηρετούν κατά την έναρξη της 
ισχύος αυτού του νόμου, κατατάσσονται αυτοδικαίως 
στους βαθμούς της κατηγορίας που υπηρετούν, με βάση 
το συνολικό χρόνο πραγματικής δημόσιας υπηρεσίας 
που έχουν διανύσει, σύμφωνα με τις παραγράφους 1-7 
του άρθρου 34 του νόμου αυτού. Τυχόν πλεονάζων χρό¬ 
νος θεωρείται ότι διανύθηκε στο βαθμό κατάταξης. Για 
την κατάταξη και τον καθορισμό του χρόνου, που σύμ¬ 
φωνα με την παράγραφο αυτή και τις παραγράφους 3 
και 4 θεωρείται ότι έχει διανυθεί στο βαθμό στον οποίο 
κατατάσσεται ο υπάλληλος, δεν υπολογίζονται: 

α. τα χρονικά διαστήματα που προβλέπονται από το 
άρθρο 88 του Υπαλληλικού Κώδικα (διαθεσιμότητας, αρ¬ 
γίας, αδικαιολόγητης αποχής από τα καθήκοντα, προσω¬ 
ρινής παύσης και αναστολής άσκησης καθηκόντων), 

β. το χρονικό διάστημα κατά το οποίο στερήθηκε ο 
υπάλληλος το δικαίωμα για προαγωγή, 

γ. ένα έτος για κάθε φορά που ο υπάλληλος κρίθηκε 
ως μη προακτέος και 

δ. χρονικό διάστημα ίσο προς το μισό του απαιτούμε - 
νου προς προαγωγή χρόνου, σε περίπτωση επιβολής της 
πειθαρχικής ποινής του υποβιβασμού. 

3. Για την κατάταξη, σύμφωνα με την προηγούμενη 

παράγραφο, ατο ουνολικό χρόνο πραγματικής δημόσιας 
υπηρεσίας δεν υπολογίζεται το μισό του πέραν της δε¬ 
καετίας χρόνου, που διανύθηκε με τυπικό προσόν κατώ¬ 
τερης κατηγορίας. 

4. Υπάλληλοι, οι οποίοι υπηρετούν σε κατηγορία ανώ¬ 
τερη των τυπικών προσόντων που κατέχουν, κατατάσσο¬ 
νται στους βαθμούς της κατηγορίας που υπηρετούν και 
ως χρόνος εξέλιξής τους λογίζεται ο χρόνος που απαι¬ 
τείται στην κατηγορία της οποίας έχουν το τυπικό προ¬ 
σόν. Για τους υπαλλήλους της ΔΕ κατηγορίας με κατώ¬ 
τερο τυπικό προσόν, ως χρόνος εξέλιξής τους λογίζεται 
αυτός της ΔΕ κατηγορίας. 

5. Για τις κατατάξεις, που προβλέπονται από τις δια¬ 
τάξεις των προηγούμενων παραγράφων 2, 3 και 4 του 
άρθρου αυτού, εκδίδονται διαπιστωτικές πράξεις, που 
δεν δημοσιεύονται στην Εφημερίδα της Κυβερνήσεως. 

6. Ως την επιλογή προϊσταμένων οργανικών μονάδων 
κατά τις διατάξεις του παρόντος άρθρου, καθήκοντα 
προϊσταμένων εξακολουθούν να ασκούν οι κατά τη δη¬ 
μοσίευση του παρόντος νόμου προϊστάμενοι ή αναπλη¬ 
ρωτές αυτών, εκτός αν ο οικείος Υπουργός ή το ανώτα¬ 
το όργανο διοίκησης του οικείου Ν.Π.Δ.Δ., με απόφασή 
τους ορίσουν προσωρινά άλλους προϊσταμένους, με την 
προϋπόθεση ότι έχουν διατελέσει προϊστάμενοι οργανι¬ 
κών μονάδων επιπέδου τουλάχιστον τμήματος, εφόσον 
αυτό επιβάλλεται για αντιμετώπιση εξαιρετικών υπηρε¬ 
σιακών αναγκών. Οι προσωρινά οριζόμενοι προϊστάμε¬ 
νοι από τον Υπουργό ή το ανώτατο όργανο διοίκησης 
του Ν.Π.Δ.Δ. παύουν να ασκούν τα καθήκοντά τους μετά 
την παρέλευση έξι (6) μηνών από τη δημοσίευση του πα¬ 
ρόντος νόμου. Σε κάθε περίπτωση οι κατά τη δημοσίευ¬ 
ση του παρόντος γενικοί διευθυντές διατηρούν την ιδιό¬ 
τητά τους αυτή και τα απορρέοντα από αυτήν δικαιώμα¬ 
τα ως την τυχόν επανεπιλογή τους ή την τοποθέτηση νέ¬ 
ων γενικών διευθυντών, σύμφωνα με το παρόν άρθρο 
και αποχωρούν με το βαθμό και τις αποδοχές του γενι¬ 
κού διευθυντή, εφόσον επιλέξουν την αποχώρησή τους, 
σύμφωνα με το τελευταίο εδάφιο της παρ. 2 του άρθρου 
36. 

7. Με προεδρικά διατάγματα, που εκδίδονται ύστερα 
από πρόταση του Υπουργού Εσωτερικών, Δημόσιας Δι¬ 
οίκησης και Αποκέντρωσης και των κατά περίπτωση αρ¬ 
μόδιων Υπουργών, επιτρέπεται η προσαρμογή διατάξε¬ 
ων προς τις ρυθμίσεις του νόμου αυτού, εφόσον αυτό 
επιβάλλεται λόγω της μεταβολής του βαθμολογικού συ¬ 
στήματος και τα σχετικά θέματα δεν ρυθμίζονται από το 
νόμο αυτόν. Η ισχύς των προεδρικών αυτών διαταγμά¬ 
των μπορεί να ανατρέχει στην έναρξη της ισχύος του 
νόμου αυτού.» 

2. Κατά την πρώτη εφαρμογή του παρόντος: 

α. Για την επιλογή γενικών διευθυντών κρίνονται οι 
υπάλληλοι που κατατάσσονται, σύμφωνα με τις διατά¬ 
ξεις της προηγούμενης παραγράφου, στο βαθμό Α' της 
κατηγορίας ΠΕ και έχουν συνολικό χρόνο υπηρεσίας εί¬ 
κοσι (20) έτη. 

β. Για την επιλογή διευθυντών κρίνονται οι υπάλληλοι 
που κατατάσσονται στο βαθμό Α' και έχουν συνολικό 
χρόνο υπηρεσίας δεκαεπτά (17) έτη οι υπάλληλοι κατη¬ 
γορίας ΠΕ, είκοσι ένα (21) έτη οι υπάλληλοι κατηγορίας 
ΤΕ και είκοσι τρία (23) έτη οι υπάλληλοι κατηγορίας ΔΕ. 
Για τους αποφοίτους της Εθνικής Σχολής Δημόσιας Δι¬ 
οίκησης και τους κατόχους διδακτορικού διπλώματος 
που κατατάσσονται στο βαθμό Α'αρκεί συνολικός χρό¬ 
νος υπηρεσίας δεκαπέντε (15) ετών. 


γ. Για την επιλογή τμηματαρχών κρίνονται οι υπάλλη¬ 
λοι που κατατάσσονται στο βαθμό Α' και έχουν ένα του¬ 
λάχιστον έτος πλεονάζοντα χρόνο υπηρεσίας στο βαθμό 
αυτόν, σύμφωνα με την πράξη κατάταξής τους. 

δ. Στις περιπτώσεις κατά τις οποίες δεν υπάρχουν ή 
δεν επαρκούν οι υπάλληλοι με τις προϋποθέσεις των 
προηγούμενων περιπτώσεων β' και γ', κρίνονται για 
επιλογή και υπάλληλοι με βαθμό Α' ανεξαρτήτως συνο¬ 
λικού χρόνου υπηρεσίας. Και αν και πάλι δεν καλύπτο¬ 
νται οι θέσεις των προϊσταμένων οργανικών μονάδων, 
κρίνονται και υπάλληλοι με βαθμό Β' και τρία (3) τουλά¬ 
χιστον έτη στο βαθμό αυτόν οι της κατηγορίας ΠΕ, τέσ¬ 
σερα (4) τουλάχιστον έτη οι της κατηγορίας ΤΕ και πέ¬ 
ντε (5) τουλάχιστον έτη οι της κατηγορίας ΔΕ. 

3. Οι κατά την προηγούμενη παράγραφο κρίσεις γίνο¬ 
νται σύμφωνα με τις προβλέψεις των οικείων οργανι¬ 
σμών σε σχέση με τις κατηγορίες και κλάδους των οποί¬ 
ων οι υπάλληλοι κρίνονται για την κατάληψη θέσεων 
προϊσταμένων των κατά περίπτωση οργανικών μονάδων. 

4. Τα μέλη των συλλογικών οργάνων και τα μονομελή 
όργανα των οποίων η θητεία λήγει σύμφωνα με τις δια¬ 
τάξεις του προηγούμενου άρθρου 10 εξακολουθούν να 
ασκούν τα καθήκοντά τους έως την αντικατάστασή τους 
και δικαιούνται ως τότε να λαμβάνουν τις αποδοχές ή 
την αποζημίωση που προβλέπονται για την άσκηση των 
καθηκόντων τους. 

5. Κατά την πρώτη συγκρότηση των υπηρεσιακών 
συμβουλίων, για την εφαρμογή των διατάξεων της παρ. 

2 του άρθρου 37 του ν. 2190/1994, τα υπό στοιχείο α' 
μέλη της παρ. 1 του αυτού άρθρου ορίζονται από υπαλ¬ 
λήλους που έχουν τις προϋποθέσεις της περίπτωσης β' 
της παρ. 2 του παρόντος άρθρου. Ο ορισμός των ανα¬ 
πληρωτών τους γίνεται αμέσως μετά την επιλογή προϊ¬ 
σταμένων διευθύνσεων, σύμφωνα με την παρ. 2 του πα¬ 
ρόντος άρθρου. Τα αιρετά μέλη των υπηρεσιακών συμ¬ 
βουλίων, που υφίστανται κατά τη δημοσίευση του παρό¬ 
ντος, αποτελούν τα υπό στοιχείο β' της παρ. 1 του άρ¬ 
θρου 37 του ν. 2190/1994 μέλη των υπηρεσιακών συμ¬ 
βουλίων κατά την πρώτη συγκρότησή τους. 

6. Κατά την πρώτη εφαρμογή του παρόντος, το ειδικό 
υπηρεσιακό συμβούλιο της παρ. 3 του άρθρου 29 του ν. 
2190/1994 συγκροτείται χωρίς τα υπό στοιχείο δ' δύο 
μέλη αυτού, τα οποία αντικαθίστανται από δύο επίτιμους 
ανώτατους δικαστικούς λειτουργούς. Το συμβούλιο με 
τη συγκρότησή του αυτή συνέρχεται μόνο για την επιλο¬ 
γή δύο γενικών διευθυντών, ήτοι ενός του Υπουργείου 
Εσωτερικών, Δημόσιας Διοίκησης και Αποκέντρωσης και 
ενός του Υπουργείου Οικονομίας και Οικονομικών, οι 
οποίοι αποτελούν εφεξής μέλη του συμβουλίου. Ο ορι¬ 
σμός των αναπληρωτών τους γίνεται αμέσως μετά την 
επιλογή των λοιπών γενικών διευθυντών των ανωτέρω 
Υπουργείων. 

7. Η θητεία των μελών των υπηρεσιακών συμβουλίων, 
του ειδικού υπηρεσιακού συμβουλίου και του δευτερο¬ 
βάθμιου πειθαρχικού συμβουλίου, που ορίζονται κατά 
την πρώτη εφαρμογή του παρόντος, σύμφωνα με τα δύο 
πρώτα εδάφια της παρ. 5, λήγει την 31.12.2006. 

8. Όπου στις κείμενες διατάξεις αναφέρεται βαθμός 
Γενικού Διευθυντή ή Διευθυντή, εφεξής νοείται ο κατά 
τις διατάξεις του παρόντος νόμου προϊστάμενος Γενικής 
Διεύθυνσης ή Διεύθυνσης, αντιστοίχως. 

9. Όπου στα επαναφερόμενα σε ισχύ και αντικαθιστώ- 
μενα άρθρα ή διατάξεις του ν. 2190/1994 αναφέρεται 
έναρξη ισχύος ή πρώτη εφαρμογή ή δημοσίευση του πα- 

ρόντος, νοείται η έναρξη ισχύος ή πρώτη εφαρμογή ή 
δημοσίευση του παρόντος νόμου. 

ΚΕΦΑΛΑΙΟ Δ 

ΘΕΜΑΤΑ ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Άρθρο 12 

Θέματα Διοίκησης Πρωτοβάθμιας 
και Δευτεροβάθμιας Εκπαίδευσης 

1. α) Από τη δημοσίευση του παρόντος νόμου, η κατά 
την περίπτωση στ'της παρ. 29 του άρθρου 14 του ν. 
2817/2000 (ΦΕΚ 78 Α'), όπως αντικαταστάθημε με την 
παρ. 1 του άρθρου 3 του ν. 2986/ 2002 (ΦΕΚ 24 Α') δια¬ 
δικασία αξιολόγησης και επιλογής των περιφερειακών 
διευθυντών εκπαίδευσης και ο συνταχθείς πίνακας επι¬ 
λογής καταργούνται. 

Στις κενές και κενούμενες θέσεις περιφερειακών διευ¬ 
θυντών εκπαίδευσης διορίζονται, με απόφαση του 
Υπουργού Εθνικής Παιδείας και Θρησκευμάτων, δημό¬ 
σιοι εκπαιδευτικοί της πρωτοβάθμιας ή δευτεροβάθμιας 
εκπαίδευσης, οι οποίοι επιλέγονται από κατάλογο υπο¬ 
ψηφίων που συντάσσεται για το σκοπό αυτόν και στον 
οποίο περιλαμβάνονται, ύστερα από αίτησή τους, οι εκ¬ 
παιδευτικοί της δημόσιας πρωτοβάθμιας και δευτερο¬ 
βάθμιας εκπαίδευσης που έχουν: α) πτυχίο τριτοβάθμιας 
εκπαίδευσης ή άλλο ισότιμο τίτλο της αλλοδαπής ή της 
ημεδαπής, β) 1 δετή τουλάχιστον εκπαιδευτική υπηρεσία 
και γ) σημαντικά διοικητικά και επιστημονικά προσόντα. 

Για το σκοπό αυτόν εκδίδεται σχετική πρόσκληση εν¬ 
διαφέροντος από τον Υπουργό Εθνικής Παιδείας και 
Θρησκευμάτων, η οποία δημοσιεύεται στον ημερήσιο τύ¬ 
πο και με την οποία καθορίζονται οι θέσεις που θα πλη¬ 
ρωθούν, τα υποβλητέα δικαιολογητικά των ενδιαφερο¬ 
μένων και οι προθεσμίες υποβολής τους. 

β) Περιφερειακός Διευθυντής Εκπαίδευσης που για 
οποιονδήποτε λόγο αποχωρεί από τη δημόσια εκπαίδευ¬ 
ση, αποχωρεί αυτοδικαίως και από τη θέση του Περιφε¬ 
ρειακού Διευθυντή Εκπαίδευσης. 

2. α) Από τη δημοσίευση του παρόντος νόμου λήγει 
αυτοδικαίως η θητεία των Διευθυντών Εκπαίδευσης και 
Προϊσταμένων Γραφείων της Πρωτοβάθμιας και Δευτε¬ 
ροβάθμιας Εκπαίδευσης και των Γραφείων Φυσικής Αγω¬ 
γής και Τεχνικής Επαγγελματικής Εκπαίδευσης. Όσοι 
υπηρετούν στις θέσεις αυτές, συνεχίζουν να ασκούν τα 
καθήκοντά τους και να λαμβάνουν τα επιδόματα θέσης 
και ειδικής απασχόλησης, τα οποία προβλέπονται από 
τις κείμενες διατάξεις, ως την επιλογή και τοποθέτηση 
των προσωρινών Διευθυντών Εκπαίδευσης και Προϊστα¬ 
μένων Γραφείων που επιλέγονται κατά τις διατάξεις των 
επόμενων εδαφίων της παραγράφου αυτής. 

β) Ως τον ορισμό νέων Διευθυντών Εκπαίδευσης, Προ¬ 
ϊσταμένων Γραφείων, Γραφείων Φυσικής Αγωγής, Γρα¬ 
φείων Τεχνικής Επαγγελματικής Εκπαίδευσης και σε κά¬ 
θε περίπτωση ως την 31.8.2005 τοποθετούνται προσωρι¬ 
νοί, με απόφαση του Υπουργού Εθνικής Παιδείας και 
Θρησκευμάτων ύστερα από πρόταση των οικείων Συμ¬ 
βουλίων Επιλογής Προϊσταμένων Διευθύνσεων και Γρα¬ 
φείων Εκπαίδευσης, της παραγράφου 31 του άρθρου 14 
του ν. 2817/2000 (ΦΕΚ 78 Α'), όπως τροποποιήθηκε με 
το άρθρο 7 παράγραφος 3 του ν. 2986/2002, τα οποία για 
την επιλογή των προσωρινών Διευθυντών Εκπαίδευσης 


και Προϊσταμένων Γραφείων του παρόντος άρθρου απο¬ 
τελούνται από: 

ί. Τρία μέλη Δ.Ε.Π. των Πανεπιστημίων, που προτείνο- 
νται με τους αναπληρωτές τους από το Πρυτανικό Συμ¬ 
βούλιο του οικείου Πανεπιστημίου, στο οποίο απευθύνε¬ 
ται εγγράφως ο Υπουργός Εθνικής Παιδείας και Θρη¬ 
σκευμάτων. 

ϋ. Έναν Σύμβουλο ή μόνιμο Πάρεδρο του Παιδαγωγι¬ 
κού Ινστιτούτου, που ορίζεται με τον αναπληρωτή του με 
την απόφαση συγκρότησης, 
ϊϋ.Τους δύο αιρετούς εκπροσώπους των κλάδων των 
εκπαιδευτικών των Κεντρικών Υπηρεσιακών Συμβουλίων 
της αντίστοιχης βαθμίδας, που αναπληρώνονται από 
τους νόμιμους αναπληρωτές τους. 

ίν. Έναν Διευθυντή Εκπαίδευσης της οικείας βαθμίδας, 
που ορίζεται με τον αναπληρωτή του με την απόφαση 
συγκρότησης του οικείου Συμβουλίου. 

γ) Γ ια την επιλογή των προσωρινών Διευθυντών και 
Προϊσταμένων εκδίδεται από τον Υπουργό Εθνικής Παι¬ 
δείας και Θρησκευμάτων σχετική πρόσκληση, η οποία 
δημοσιεύεται στον ημερήσιο τύπο και κοινοποιείται σε 
όλες τις Διευθύνσεις και τα Γραφεία Εκπαίδευσης, με 
την οποία καθορίζονται οι θέσεις που θα πληρωθούν, τα 
δικαιολογητικά που θα περιλαμβάνει ο φάκελος υποψη¬ 
φιότητας, η προθεσμία και η διαδικασία υποβολής των 
αιτήσεων, η διαδικασία επιλογής και κάθε άλλη λεπτομέ¬ 
ρεια σχετική με το θέμα αυτό. 

Δικαίωμα υποβολής αίτησης έχουν όλοι οΐ εκπαιδευτι¬ 
κοί της αντίστοιχης βαθμίδας που έχουν 1 δετή τουλάχι¬ 
στον συνολική εκπαιδευτική υπηρεσία και βαθμό Α'. Οι 
υποψήφιοί για τις θέσεις των Προϊσταμένων Γραφείων 
Τεχνικής, Επαγγελματικής Εκπαίδευσης και Φυσικής 
Αγωγής μπορεί να είναι εκπαιδευτικοί που προβλέπονται 
στις παραγράφους 3 και 4 του άρθρου 13 του π.δ. 25/2002 
(ΦΕΚ 20 Α'). Οι υποψήφιοι προσωρινοί Διευθυντές και 
Προϊστάμενοι Γραφείων μπορούν να δηλώσουν προτίμη¬ 
ση για την τοποθέτησή τους σε θέσεις μιας Περιφερεια¬ 
κής Διεύθυνσης Εκπαίδευσης. 

δ) Για την αξιολόγηση των υποψήφιων προσωρινών 
Διευθυντών και Προϊσταμένων Γράφείων συνεκτιμώνται 
ιδίως η υπηρεσιακή κατάσταση, η επιστημονική και παι¬ 
δαγωγική συγκρότηση, η ικανότητα ανάληψης διοικητι¬ 
κών ευθυνών, η ικανότητα συνεργασίας με τα μέλη της 
εκπαιδευτικής κοινότητας και η εν γένει συγκρότηση και 
προσωπικότητα των υποψηφίων, όπως αυτή συνάγεται 
από το φάκελο υποψηφιότητας εκάστου υποψηφίου. 

ε) Οι προσωρινοί Διευθυντές Εκπαίδευσης και Προϊ¬ 
στάμενοι Γραφείων λαμβάνουν για όσο διάστημα ασκούν 
τα καθήκοντά τους το επίδομα θέσης και ειδικής απα¬ 
σχόλησης που προβλέπονται από τις κείμενες διατάξεις 
για τους Διευθυντές Εκπαίδευσης και Προϊσταμένους 
Γραφείων. Όπου στις κείμενες διατάξεις αναφέρεται 
Διευθυντής Εκπαίδευσης, Προϊστάμενος Γραφείου Εκ¬ 
παίδευσης, Προϊστάμενος Γραφείων Φυσικής Αγωγής 
και Τεχνικής και Επαγγελματικής Εκπαίδευσης, νοού¬ 
νται οι προσωρινοί Διευθυντές και Προϊστάμενοι. 

3. Μετά την τοποθέτηση των προσωρινών Διευθυντών 
Εκπαίδευσης και Προϊσταμένων Γραφείων Εκπαίδευσης 
ανασυγκροτούνται τα υπηρεσιακά συμβούλια και τα συμ¬ 
βούλια επιλογής στελεχών της εκπαίδευσης του άρθρου 
14 του ν. 2817/2000, με τη συμμετοχή των τοποθετηθέ- 
ντων. 

4. α) Οι αριθμ. Υ-65/57379/Δ2/18.6.2003 και αριθμ. 

Φ351.1/387/106455/Δ1/30.9.2003 προκηρύξεις πλήρω¬ 
σης θέσεων σχολικών συμβούλων δευτεροβάθμιας εκ¬ 
παίδευσης και ειδικής αγωγής αντιστοίχως καταργού- 
νται. 

β) Οι κενές θέσεις σχολικών συμβούλων, που προβλέ- 
πονται από το π.δ. 79/2003 (ΦΕΚ 77 Α'), καθώς και το σύ¬ 
νολο των θέσεων σχολικών συμβούλων εκπαίδευσης, 
που συστάθηκαν με το π.δ. 28/2004 (ΦΕΚ 24 Α ') πληρού- 
νται από τους αντίστοιχους πίνακες σχολικών συμβού¬ 
λων, οι οποίοι θα συνταχθούν μετά την 30ή Ιουνίου 2004. 

5. Μετατάξεις εκπαιδευτικών πρωτοβάθμιας και δευτε¬ 
ροβάθμιας εκπαίδευσης σε κενές οργανικές θέσεις άλ¬ 
λου κλάδου, του οποίου έχουν αποκτήσει τα ειδικά τυπι¬ 
κά προσόντα διορισμού, είναι επιτρεπτές, εφόσον οι εν¬ 
διαφερόμενοι έχουν συμπληρώσει πέντε (5) έτη εκπαι¬ 
δευτικής υπηρεσίας στον κλάδο που υπηρετούν και στον 
κλάδο στον οποίο επιθυμούν να μεταταγούν, έχουν διο¬ 
ριστεί οι προσωρινοί αναπληρωτές που έχουν την ίδια με 
αυτούς συνολική υπηρεσία στην εκπαίδευση. 

Για τη διαδικασία των μετατάξεων αυτών εφαρμόζο¬ 
νται κατά τα λοιπά οι διατάξεις του άρθρου 71 του ν. 
2683/1999 (ΦΕΚ 19 Α'). 

6. Από τη δημοσίευση του παρόντος νόμου λήγει αυ¬ 
τοδικαίως η θητεία των διευθυντών και υποδιευθυντών 
όλων των Περιφερειακών Επιμορφωτικών Κέντρων 
(Π.Ε.Κ.). Ως την επιλογή και ορισμό διευθυντών και υπο¬ 
διευθυντών, οι υπηρετούντες εξακολουθούν να ασκούν 
τα καθήκοντά τους και να λαμβάνουν την προβλεπόμενη 
από τις κείμενες διατάξεις αποζημίωση. 

Άρθρο 13 

Θέματα νομικών προσώπων εποπτευομένων από το 
Υπουργείο Εθνικής Παιδείας και Θρησκευμάτων 

1. Η περίπτωση β' της παραγράφου 1 του άρθρου 6 
του ν. 2909/2001 (ΦΕΚ 90 Α') αντικαθίσταται ως ακολού¬ 
θως: 

«Στη θέση του Νομικού Συμβούλου της Ακαδημίας 
Αθηνών, ύστερα από προκήρυξη που δημοσιεύεται σε 
δύο (2) τουλάχιστον ημερήσιες εφημερίδες των Αθηνών, 
προσλαμβάνεται, με απόφαση του Προέδρου της και 
προηγούμενη γνώμη τριμελούς επιτροπής νομικών, με¬ 
λών της Ακαδημίας Αθηνών, δικηγόρος στον Άρειο Πά¬ 
γο, ο οποίος δεν κατέχει άλλη θέση στο δημόσιο τομέα 
με οποιαδήποτε σχέση.» 

2. Η παράγραφος 2 του άρθρου 19 του ν.2819/2000 
(ΦΕΚ 84 Α') αντικαθίσταται ως ακολούθως: 

«2. α) Στην Ακαδημία Αθηνών συνιστάται οργανική θέ¬ 
ση Εφόρου εξομοιούμενη ως προς κάθε συνέπεια με θέ¬ 
ση Γενικού Διευθυντή. Η πλήρωση της θέσης αυτής γίνε¬ 
ται ύστερα από προκήρυξη που εκδίδεται με απόφαση 
της Συγκλήτου της Ακαδημίας Αθηνών , η οποία εγκρίνε- 
ται από τον Υπουργό Εθνικής Παιδείας και Θρησκευμά¬ 
των. Στον Εφορο της Ακαδημίας Αθηνών καταβάλλονται 
οι εκάστοτε αποδοχές γενικού διευθυντή νομικού προ¬ 
σώπου δημοσίου δικαίου. 

β) Ο Εφορος της Ακαδημίας Αθηνών συντονίζει, ελέγ¬ 
χει και εποπτεύει το έργο όλων των διοικητικών, οικονο¬ 
μικών και τεχνικών υπηρεσιών του Ιδρύματος και είναι 
υπεύθυνος για την εύρυθμη λειτουργία τους και την 
εκτέλεση των αποφάσεων της Συγκλήτου και μπορεί να 
μετέχει στις συνεδριάσεις της χωρίς ψήφο. 

γ) Δικαίωμα υποβολής υποψηφιότητας για τη θέση του 
Εφόρου έχουν μόνιμοι δημόσιοι διοικητικοί υπάλληλοι, 


υπάλληλοι της Ακαδημίας Αθηνών ή άλλων Ν.Π.Δ.Δ. ή 
υπάλληλοι που έχουν διατελέσει διευθυντικά στελέχη 
σε Ν.Π.Ι.Δ. (τράπεζες, δημόσιες επιχειρήσεις, οργανι¬ 
σμοί κοινής ωφέλειας κ.λπ.) και διαθέτουν τα ακόλουθα 
τυπικά και ουσιαστικά προσόντα: 

I. Είναι κάτοχοι πτυχίου τμήματος νομικών ή οικονομι¬ 
κών επιστημών ή δημόσιας διοίκησης και πολιτικών επι¬ 
στημών Ελληνικού Ανώτατου Εκπαιδευτικού Ιδρύματος 
ή ισότιμου αλλοδαπού και έχουν πολύ καλή γνώση της 
αγγλικής ή γαλλικής ή γερμανικής γλώσσας. 

II. Εχουν άρτια επαγγελματική κατάρτιση και εμπειρία 
διεύθυνσης μεγάλης υπηρεσιακής μονάδας και έχουν 
επιδείξει ικανότητα ανάληψης πρωτοβουλιών και ευθυ¬ 
νών, ευχέρεια προγραμματισμού και συντονισμού για 
την επίτευξη των στόχων της Υπηρεσίας. 

Η επιλογή του Εφόρου γίνεται με απόφαση της Συ¬ 
γκλήτου της Ακαδημίας Αθηνών. 

δ) Ο διοριζόμενος διατηρεί την ιδιότητά του εφόσον 
είναι δημόσιος υπάλληλος ή υπάλληλος Ν.Π.Δ.Δ., δια¬ 
φορετικά προσλαμβάνεται με σύμβαση εργασίας ιδιωτι¬ 
κού δικαίου αορίστου χρόνου. 

ε) Χρέη υπηρεσιακού συμβουλίου για την εν γένει 
υπηρεσιακή κατάσταση του Εφόρου εκτελεί η Σύγκλη¬ 
τος της Ακαδημίας Αθηνών. Η Σύγκλητος μπορεί με αι¬ 
τιολογημένη απόφασή της να αποφασίσει τη λήξη της 
θητείας ή την καταγγελία της σύμβασης εργασίας του 
Εφόρου, χωρίς την καταβολή οποιοσδήποτε αποζημίω¬ 
σης για το λόγο αυτόν. Μετά την κατά οπόιονδήποτε 
τρόπο λήξη της θητείας του, ο Εφορος που είναι δημό¬ 
σιος υπάλληλος ή υπάλληλος Ν.Π.Δ.Δ. επιστρέφει, με 
επιφύλαξη της διάταξης του έκτου εδαφίου, στην υπηρε¬ 
σία από την οποία προέρχεται και καταλαμβάνει κενή θέ¬ 
ση ομοιόβαθμη εκείνης που κατείχε κατά το διορισμό 
του ως Εφόρου. Αν δεν υπάρχει κενή θέση συνιστάται 
προσωποπαγής θέση με πράξη του οικείου Υπουργού. Ο 
χρόνος υπηρεσίας του στην Ακαδημία Αθηνών λογίζεται 
ως χρόνος πραγματικής υπηρεσίας στο Δημόσιο ή το 
Ν.Π.Δ.Δ. από το οποίο προέρχεται, για όλες τις έννομες 
συνέπειες. Η θητεία του Εφόρου που είναι δημόσιος 
υπάλληλος ή υπάλληλος Ν.Π.Δ.Δ. λήγει αυτοδικαίως με 
τη συμπλήρωση των προϋποθέσεων υποχρεωτικής απο¬ 
χώρησης από την υπηρεσία του. Η σύμβαση εργασίας 
του Εφόρου λήγει αυτοδικαίως στο τέλος του ημερολο¬ 
γιακού έτους, εντός του οποίου συμπληρώνει το εβδο¬ 
μηκοστό έτος της ηλικίας του.» 

3. Στο άρθρο 3 του ν.δ. 572/1970 (ΦΕΚ 125 Α ') , μετά 
την παράγραφο 4 προστίθεται παράγραφος 5, ως εξής; 

«5. Με απόφαση του Υπουργού Εθνικής Παιδείας και 
Θρησκευμάτων ανατίθενται, σε ένα από τα μέλη του 
Διοικητικού Συμβουλίου, καθήκοντα Διευθύνοντος Συμ¬ 
βούλου του Ιδρύματος. Με κοινή απόφαση των Υπουρ¬ 
γών Εθνικής Παιδείας και Θρησκευμάτων και Οικονομίας 
και Οικονομικών καθορίζεται η αμοιβή για την άσκηση 
των καθηκόντων του αυτών. 

Ο Διευθύνων Σύμβουλος προΐσταται των Υπηρεσιών 
του Ιδρύματος, διευθύνει αυτές και ασκεί τα καθήκοντά 
του ως τη λήξη της θητείας του ως μέλους του Διοικητι¬ 
κού Συμβουλίου.. 

Κατά τα λοιπά, για τον Πρόεδρο, τον Αντιπρόεδρο και 
τα μέλη του Δ.Σ. του Εθνικού Ιδρύματος Νεότητας εξα¬ 
κολουθούν να έχουν εφαρμογή οι διατάξεις του άρθρου 
10 παράγραφος 1 εδάφιο δεύτερο και παράγραφος 2 
του παρόντος νομοθετικού διατάγματος.» 

4. α) Το άρθρο 5 παράγραφος 1 εδάφιο β ’ του ν. 2530/1997 

(ΦΕΚ 218 Α') αντικαθίσταται ως εξής: 

« Γενικοί Γραμματείς Υπουργείων και όσοι κατέχουν 
θέση σε διεθνείς οργανισμούς». 

β) Στην αρχή του εδαφίου 3 της παραγράφου 3 του 
άρθρου 2 του ν. 2530/1997 και μετά τη λέξη «κατέχουν» 
προστίθεται η φράση «...θέση Ειδικού Γραμματέα 
Υπουργείων ή...» 

5. Η παράγραφος 5 του άρθρου 10 του ν. 2552/1997 
(ΦΕΚ 266 Α') αντικαθίσταται ως εξής: 

« 5. Ως τη συγκρότηση σε σώμα της Συγκλήτου του 
Ελληνικού Ανοικτού Πανεπιστημίου (Ε.Α.Π.), το εκλε- 
κτορικό σώμα, που προβλέπεται στο εδάφιο α' της παρ. 
3 του άρθρου 4 του νόμου αυτού, αποτελείται από έντε¬ 
κα (11) μέλη Δ.Ε.Π. που ορίζονται με απόφαση του 
Υπουργού Εθνικής Παιδείας και Θρησκευμάτων, ύστερα 
από εισήγηση της Διοικούσας Επιτροπής (Δ.Ε.) του 
Ε.Α.Π., από το σύνολο των μελών Δ.Ε.Π. των Ελληνικών 
Πανεπιστημίων με το ίδιο ή, αν δεν υπάρχουν, με συγγε¬ 
νές γνωστικό αντικείμενο προς την αντίστοιχη θεματική 
ενότητα. Τα μέλη του εκλεκτορικού σώματος πρέπει να 
κατέχουν θέση στην ίδια ή ανώτερη βαθμίδα από τη θέση 
που πρόκειται να πληρωθεί.» 

Στην παραπάνω διάταξη εμπίπτουν και οι ήδη προκη- 
ρυχθείσες θέσεις Δ.Ε.Π. είτε βρίσκονται στο στάδιο συ¬ 
γκρότησης των εκλεκτορικών σωμάτων είτε στο στάδιο 
της τελικής κρίσης. Στις περιπτώσεις αυτές τα μέλη των 
εκλεκτορικών σωμάτων συμπληρώνονται με απόφαση 
του Υπουργού Εθνικής Παιδείας και Θρησκευμάτων 
ύστερα από εισήγηση της Δ.Ε. του Ε.Α.Π. και η διαδικα¬ 
σία πλήρωσης της θέσης συνεχίζεται με την εκ νέου 
συγκρότηση της εισηγητικής επιτροπής και ολοκληρώνε¬ 
ται από το ενδεκαμελές εκλεκτορικό σώμα. 

6. Η περίπτωση ν' του εδαφίου α' της παρ. 1 του άρ¬ 
θρου 6 του ν. 2552/1997 αντικαθίσταται ως εξής: 

«ν) Εγκαταστάσεων και εκτέλεσης έργων». 

7. Με πρόταση των Διοικουσών Επιτροπών των Πανε¬ 
πιστημίων Πελοποννήσου και Στερεός Ελλάδας και απο¬ 
δοχή της από το Διοικητικό Συμβούλιο της Ο.Σ.Κ. Α.Ε., 
επιτρέπεται η ανάθεση στην Ο.Σ.Κ. Α.Ε. καθηκόντων Δι- 
ευθύνουσας Υπηρεσίας για τα παραπάνω Ιδρύματα, τα 
οποία δεν διαθέτουν Τεχνική Υπηρεσία. Με την ίδια δια¬ 
δικασία είναι δυνατή η ανάθεση από τα ίδια Πανεπιστή¬ 
μια και η ανάληψη από την Ο.Σ.Κ. Α.Ε. πρόσθετων καθη¬ 
κόντων, όπως η σύνταξη μελέτης, η επίβλεψη έργων ή 
μελετών, η ανάθεση καθηκόντων Τεχνικού Συμβούλου 
κατά τις διατάξεις της παρ. 5 του άρθρου 6 του ν. 
1418/1984 (ΦΕΚ 23 Α') και η προμήθεια εξοπλισμών. Για 
όλες τις παραπάνω περιπτώσεις υπογράφεται σύμβαση 
μεταξύ του οικείου Πανεπιστημίου και της Ο.Σ.Κ. Α.Ε.. 
Με τη σύμβαση ρυθμίζονται το ειδικότερο αντικείμενο, η 
αμοιβή της Ο.Σ.Κ. Α.Ε. και κάθε άλλο σχετικό θέμα ή 
απαραίτητος όρος. 

ΚΕΦΑΛΑΙΟ Ε' 

ΡΥΘΜΙΣΕΙΣ ΛΟΙΠΩΝ ΘΕΜΑΤΩΝ 
Άρθρο 14 

Ρύθμιση θεμάτων που αφορούν το Δευτεροβάθμιο 
Πειθαρχικό Συμβούλιο 

1. Οι παράγραφοι 2 και 4 του άρθρου 163α του Υπαλ¬ 
ληλικού Κώδικα (ν. 2683/1999) αντικαθίσταται ως εξής: 

“2. Το Δευτεροβάθμιο Πειθαρχικό Συμβούλιο αποτε- 
λείται από: 


α) Εναν Αντιπρόεδρο του Νομικού Συμβουλίου του 
Κράτους, ως Πρόεδρο, που υποδεικνύεται από τον Πρό¬ 
εδρο του Νομικού Συμβουλίου του Κράτους. 

β) Τέσσερις Συμβούλους του Νομικού Συμβουλίου του 
Κράτους με ισάριθμους αναπληρωτές τους, που υποδει¬ 
κνύονται από τον Πρόεδρο του Ν.Σ.Κ.. 

γ) Δύο Γενικούς Διευθυντές της Γενικής Γραμματείας 
Δημόσιας Διοίκησης και Ηλεκτρονικής Διακυβέρνησης 
του Υπουργείου Εσωτερικών, Δημόσιας Διοίκησης και 
Αποκέντρωσης με δύο αναπληρωτές τους Γενικούς Διευ¬ 
θυντές ή Διευθυντές της ίδιας Υπηρεσίας, οι οποίοι ορί¬ 
ζονται από τον Υπουργό Εσωτερικών, Δημόσιας Διοίκη¬ 
σης και Αποκέντρωσης. 

δ) Τον Γενικό Διευθυντή αρμόδιο για θέματα προσωπι¬ 
κού του Υπουργείου ή αυτοτελούς Υπηρεσίας ή Ανεξάρ¬ 
τητης Διοικητικής Αρχής ή Ν.Π.Δ.Δ. ή Νομαρχιακής Αυ¬ 
τοδιοίκησης, όπου ανήκει ο πειθαρχικά διωκόμενος 
υπάλληλος κατά το χρόνο εκδίκασης της ένστασης, 
εφόσον οι φορείς αυτοί εδρεύουν στο Νομό Αττικής, με 
αναπληρωτές του δύο Διευθυντές του ίδιου φορέα. Αν 
δεν υπάρχει Γενικός Διευθυντής, έναν Διευθυντή Προ¬ 
σωπικού ή τον Προϊστάμενο του Τμήματος ή του Γραφεί¬ 
ου Προσωπικού, με αναπληρωτές του δύο διευθυντές ή 
προϊσταμένους τμημάτων. Προκειμένου περί φορέων 
που δεν εδρεύουν στο Νομό Αττικής, έναν Γενικό Διευ¬ 
θυντή της Γενικής Γραμματείας Δημόσιας Διοίκησης και 
Ηλεκτρονικής Διακυβέρνησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης, με αναπλη¬ 
ρωτή του έναν Διευθυντή της ίδιας υπηρεσίας. Ειδικά ως 
προς τις Νομαρχιακές Αυτοδιοικήσεις που εδρεύουν 
εκτός του Νομού Αττικής, τον Γενικό Διευθυντή της Γενι¬ 
κής Διεύθυνσης Τοπικής Αυτοδιοίκησης του Υπουργείου 
Εσωτερικών, Δημόσιας Διοίκησης και Αποκέντρωσης, με 
αναπληρωτή έναν Διευθυντή της ίδιας υπηρεσίας. 

ε) Δύο εκπροσώπους της Α.Δ.Ε.Δ.Υ. με τους αναπλη¬ 
ρωτές τους, οι οποίοι είναι μόνιμοι υπάλληλοι προϊστά¬ 
μενοι Διεύθυνσης και οι οποίοι υποδεικνύονται με από¬ 
φαση της εκτελεστικής επιτροπής της Α.Δ.Ε.Δ.Υ.. Αν η 
Α.Δ.Ε.Δ.Υ. δεν υποδείξει μέσα σε προθεσμία είκοσι (20) 
ημερών από την περιέλευση σε αυτήν εγγράφου ερωτή¬ 
ματος του Υπουργού Εσωτερικών, Δημόσιας Διοίκησης 
και Αποκέντρωσης, τα μέλη αυτά μαζί με τους αναπλη¬ 
ρωτές τους ορίζονται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης από 
υπηρεσίες και Ν.Π.Δ.Δ., υπάλληλοι των οποίων υπάγο¬ 
νται στις διατάξεις του παρόντος Κώδικα. 

Το Δευτεροβάθμιο Πειθαρχικό Συμβούλιο λειτουργεί 
σε δύο Τμήματα, καθένα των οποίων αποτελείται από: 

α) Τον Πρόεδρο του Δευτεροβάθμιου Πειθαρχικού 
Συμβουλίου αναπληρούμενο από τον αρχαιότερο των 
μετεχόντων Συμβούλων του Νομικού Συμβουλίου του 
Κράτους. 

β) Δύο Νομικούς Συμβούλους του Ν.Σ.Κ. ή τους ανα¬ 
πληρωτές τους. 

γ) Έναν Γενικό Διευθυντή της Γενικής Γραμματείας 
Δημόσιας Διοίκησης και Ηλεκτρονικής Διακυβέρνησης 
του Υπουργείου Εσωτερικών, Δημόσιας Διοίκησης και 
Αποκέντρωσης ή έναν από τους αναπληρωτές του. 

δ) Το τακτικό μέλος της περιπτώσεως δ' ανωτέρω, 
αναπληρούμενο από ένα των αναπληρωματικών του με¬ 
λών. 

ε) Τους δύο εκπροσώπους της Α.Δ.Ε.Δ.Υ. ή τους δύό 
αναπληρωτές τους. 

Οι μετέχοντες σε οποιοδήποτε τμήμα αναπληρωτές 

των τακτικών μελών θεωρούνται για τη σύνθεση ως τα¬ 
κτικά μέλη. 

Γραμματέας των δύο Τμημάτων είναι ο προϊστάμενος 
της Γραμματείας του Δευτεροβάθμιου Πειθαρχικού Συμ¬ 
βουλίου με δύο αναπληρωτές υπαλλήλους της Γραμμα¬ 
τείας. 

Με απόφαση του Προέδρου του Δευτεροβάθμιου Πει¬ 
θαρχικού Συμβουλίου ορίζονται τα μέλη καθενός Τμήμα¬ 
τος με τον Γραμματέα και τους αναπληρωτές του.» 

«4. Τα τακτικά μέλη των περιπτώσεων α' και β' είναι 
πλήρους και αποκλειστικής απασχόλησης στο Δευτερο¬ 
βάθμιο Πειθαρχικό Συμβούλιο. Η θητεία τους σε αυτό θε¬ 
ωρείται χρόνος πραγματικής υπηρεσίας τους στις οργα¬ 
νικές τους θέσεις και στο βαθμό τον οποίο κατέχουν, για 
όλες τις συνέπειες. Τα ανωτέρω μέλη μπορούν να συμ¬ 
μετέχουν στις συνεδριάσεις της Ολομέλειας, των Τμη¬ 
μάτων και των λοιπών συλλογικών οργάνων του Νομι¬ 
κού Συμβουλίου του Κράτους.» 

2. Οι υφιστάμενες οργανικές θέσεις των συμβούλων 
στο Νομικό Συμβούλιο του Κράτους αυξάνονται κατά 
δύο. 

3. Η έναρξη λειτουργίας του Δευτεροβάθμιου Πειθαρ¬ 
χικού Συμβουλίου με τη νέα του μορφή ορίζεται με από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης. 

Ως την έναρξη λειτουργίας του Δευτεροβάθμιου Πει¬ 
θαρχικού Συμβουλίου με τη νέα του μορφή, εξακολουθεί 
να λειτουργεί το υπάρχον. 

Άρθρο 15 

Ρύθμιση ειδικών θεμάτων 

1. Στην παρ. 11 του άρθρου 31 του ν. 3013/2002 (ΦΕΚ 
102 Α 7 1.5.2002) προστίθενται, από τότε που ίσχυσε, τα 
ακόλουθα εδάφια: 

«Για τις ανάγκες λειτουργίας των Κ.Ε.Π. επιτρέπεται 
η απασχόληση φυσικών προσώπων με συμβάσεις μίσθω¬ 
σης έργου. Για τις συμβάσεις αυτές ισχύουν οι κείμενες 
διατάξεις, χωρίς να απαιτούνται οι προϋποθέσεις της 
Π.Υ.Σ. 55/1998. Η χρονική διάρκεια του «πιλοτικού» δια¬ 
στήματος για την οργάνωση και λειτουργία των Κ.Ε.Π. 
ορίζεται σε είκοσι τέσσερις (24) μήνες από την έναρξη 
λειτουργίας κάθε Κ.Ε.Π..» 

2. Στην παράγραφο 3 του άρθρου 11 του ν. 2860/2000 
(ΦΕΚ 251 Α') προστίθεται εδάφιο γ' ως ακολούθως: 

«γ. Στις περιπτώσεις που κατά την εκτέλεση πράξης, 
εκτός του τελικού δικαιούχου, εμπλέκονται και άλλοι 
φορείς, είναι δυνατόν η χρηματοδότησή της να εμπίπτει 
και στους δύο προαναφερόμενους τρόπους πληρωμής, 
οι οποίοι και εφαρμόζονται κατά περίπτωση. Πληρωμές 
που έχουν πραγματοποιηθεί μέχρι τη δημοσίευση του 
παρόντος για ανάλογες πράξεις υπάγονται αυτοδικαίως 
στην ανωτέρω ρύθμιση.» 

3. Στο τέλος της περίπτωσης β' της παραγράφου 2 
του άρθρου 24 του ν. 2860/2000 (ΦΕΚ 251 Α') προστίθε¬ 
ται το ακόλουθο εδάφιο: 

«Με τις ίδιες ακριβώς προϋποθέσεις επιτρέπεται η σύ¬ 
ναψη προγραμματικής συμφωνίας μεταξύ του κατ’ αρχήν 
δικαιούχου (Υπουργείου, Περιφέρειας, Ν.Π.Δ.Δ. ή 
Ν.Π.Ι.Δ.) για την εκτέλεση πράξης ή μέτρου που χρημα¬ 
τοδοτούνται από το Επιχειρησιακό Πρόγραμμα, συμπερι¬ 
λαμβανομένων ενεργειών τεχνικής βοήθειας - στήριξης 
και της Ελληνικής Εταιρείας Τοπικής Ανάπτυξης και Αυ¬ 
τοδιοίκησης (Ε.Ε.Τ.Α.Α.). 


Προγραμματικές συμβάσεις ή συμφωνίες, που έχουν 
συναφθεί με την Ε.Ε.Τ.Α.Α. για την εκτέλεση έργων μέ¬ 
χρι τη δημοσίευση του παρόντος, υπάγονται αυτοδικαί¬ 
ως στη ρύθμιση αυτή, χωρίς την καταβολή οποιοσδήπο¬ 
τε αποζημίωσης στην εταιρεία αυτή.» 

4. Στο δεύτερο εδάφιο του άρθρου 9 του ν. 2190/ 
1994, όπως τροποποιήθηκε με το άρθρο 1 παρ. 1 εδάφιο 
γ' του ν. 2247/1994, η φράση «και της τυχόν δεύτερης 
κυρίας ασφάλισης» αντικαθίσταται, από τότε που ίσχυ¬ 
σε, με τη φράση «και την τυχόν δεύτερη κύρια ασφάλι¬ 
ση». 

Άρθρο 16 

Θέματα του Έλληνα Επιτρόπου στην 
Ευρωπαϊκή Επιτροπή 

1. Στο Υπουργείο Εσωτερικών, Δημόσιας Διοίκησης 
και Αποκέντρωσης συνιστάται μία (1) θέση μετακλητού 
υπαλλήλου με βαθμό Α' και μία (1) θέση μετακλητού 
υπαλλήλου με βαθμούς Γ'- Β' που διατίθενται για τις 
ανάγκες του Γραφείου του εκάστοτε Έλληνα Επιτρόπου 
στην Ευρωπαϊκή Επιτροπή που λειτουργεί στην Ελλάδα. 

2. Η πρόσληψη στις θέσεις της προηγούμενης παρα¬ 
γράφου γίνεται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης και εφαρμόζο¬ 
νται οι διατάξεις του άρθρου 30 του ν. 1558/1985 (ΦΕΚ 
137 Α') και της 88/2.8.1985 Πράξης του Υπουργικού 
Συμβουλίου (ΦΕΚ 142 Α'), όπως ισχύει. Οι προσλαμβα¬ 
νόμενοι υποδεικνύονται από τον Έλληνα Επίτροπο κατ’ 
ελεύθερη επιλογή του. Η πρόσληψη λήγει αυτοδικαίως 
με την αποχώρηση για οποιονδήποτε λόγο του Έλληνα 
Επιτρόπου χωρίς άλλη διαδικασία και χωρίς αποζημίωση 
για την αιτία αυτή. 

3. Η σχετική δαπάνη των προηγούμενων παραγράφων 
βαρύνει τον προϋπολογισμό του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

4. Κατά τα λοιπά εξακολουθούν να ισχύουν οι υφιστά¬ 
μενες διατάξεις για τις ανάγκες του Γραφείου του εκά¬ 
στοτε Έλληνα Επιτρόπου στην Ευρωπαϊκή Επιτροπή που 
λειτουργεί στην Ελλάδα. 

Άρθρο 17 

Κατάργηση Ρυθμιστικής Αρχής Θαλάσσιων 
Ενδομεταφορών (Ρ.Α.Θ.Ε.) 

1. Οι διατάξεις των άρθρων δωδέκατου έως δέκατου 
έκτου του πρώτου μέρους του ν. 2932/2001 (ΦΕΚ 45 Α'), 
που αφορούν στη Ρυθμιστική Αρχή Θαλάσσιων Ενδομε¬ 
ταφορών (Ρ.Α.Θ.Ε), καταργούνται. Η Επιτροπή Ανταγω¬ 
νισμού (Ε.Α.) είναι αποκλειστικά αρμόδια για την προ¬ 
στασία του ελεύθερου ανταγωνισμού στις θαλάσσιες εν- 
δομεταφορές σύμφωνα με τις διατάξεις του ν. 703/1977 
(ΦΕΚ 278 Α'), όπως κάθε φορά ισχύουν. 

2. Διατηρείται σε ισχύ η διάταξη του τρίτου εδαφίου 
της παραγράφου 1 του άρθρου δέκατου πέμπτου, που 
αφορά τη σύσταση οργανικής θέσης Παρέδρου Νομικού 
Συμβουλίου του Κράτους. 

3. Διαγράφεται η διάταξη της παραγράφου 6 του άρ¬ 
θρου τέταρτου του ν. 2932/2001. Η διάταξη της παρα¬ 
γράφου 7 του ίδιου άρθρου αντικαθίσταται ως εξής: 

«7. Ο πλοιοκτήτης υποχρεούται να εκτελεί τα δρομο¬ 
λόγια σύμφωνα με τους όρους των ανωτέρω πράξεων 
και συνεργαζόμενος με την αρμόδια λιμενική αρχή και 
τον οργανισμό διοίκησης του λιμένα, να τα ανακοινώνει 
δημόσια με κάθε πρόσφορο μέσο και να πληροφορεί 

εγκαίρως το κοινό σχετικά με την εκτέλεσή τους.» 

4. Αρμοδιότητες του Υπουργού Ανάπτυξης σχετικές 
με αποφάσεις ή γνώμη της Επιτροπής Ανταγωνισμού, 
τις οποίες ασκεί μόνος ή από κοινού με τον Υπουργό 
Εθνικής Οικονομίας, σύμφωνα με τις διατάξεις του ν. 
703/1977, ασκούνται με τη σύμπραξη του Υπουργού 
Εμπορικής Ναυτιλίας, στα θέματα που αφορούν επιχει¬ 
ρήσεις θαλάσσιων μεταφορών. 

5. Στην Επιτροπή Ανταγωνισμού, όταν συζητούνται 
υποθέσεις σχετικές με επιχειρήσεις θαλάσσιων μεταφο¬ 
ρών, συμμετέχει χωρίς δικαίωμα ψήφου πρόσωπο ανα¬ 
γνωρισμένου κύρους με εμπειρία σε θέματα κοινοτικού 
δικαίου και πολιτικής ανταγωνισμού στις θαλάσσιες με¬ 
ταφορές, ο οποίος ορίζεται με τον αναπληρωτή του κάθε 
φορά από τους Υπουργούς Ανάπτυξης και Εμπορικής 
Ναυτιλίας. 

6. Οπου σε διατάξεις του ν. 2932/2001 ή άλλες διατά¬ 
ξεις νόμων γίνεται αναφορά στη Ρ.Α.Θ.Ε. σχετικά με την 
προστασία του ελεύθερου ανταγωνισμού, εφεξής νοεί¬ 
ται η Επιτροπή Ανταγωνισμού. 

7. Οι θέσεις ειδικού επιστημονικού προσωπικού με 
σύμβαση εργασίας ιδιωτικού δικαίου αορίστου χρόνου 
της καταργούμενης με την παρ. 1 αυτού του άρθρου 
Ρυθμιστικής Αρχής Θαλάσσιων Ενδομεταφορών, που 
προκηρύχθηκαν με το ΦΕΚ 392/Α.Σ.Ε.Π./11.9.2003, μετα- 
φέρονται και εντάσσονται αυτοδικαίως στον οργανισμό 
της Επιτροπής Ανταγωνισμού και η αρμοδιότητα για την 
ολοκλήρωση της διαδικασίας ανατίθεται στον Υπουργό 
Ανάπτυξης. 

* 

Άρθρο 18 

Ρυθμίσεις για το Σώμα Επιθεωρητών - Ελεγκτών 
Δημόσιας Διοίκησης 

1. Στην αρχή της παρ. 9 του άρθρου 3 του ν. 3074/2002 
(ΦΕΚ 296 Α') προστίθεται εδάφιο ως εξής: 


«Ο Ειδικός Γραμματέας, οι Επιθεωρητές - Ελεγκτές 
και οι Βοηθοί Επιθεωρητές - Ελεγκτές δεν εξετάζονται, 
δεν διώκονται και δεν ενάγονται για γνώμη που διατύ¬ 
πωσαν κατά την άσκηση των καθηκόντων τους. Εξαιρού¬ 
νται των ανωτέρω η περίπτωση δόλου, η παραβίαση του 
απορρήτου των πληροφοριών και στοιχείων που περιήλ¬ 
θαν σε γνώση τους κατά την άσκηση των καθηκόντων 
τους και η παράβαση του καθήκοντος εχεμύθειας, στο 
οποίο υποχρεούνται οι υπηρετούντες στο Σ.Ε.Ε.Δ.Δ. και 
μετά την αποχώρησή τους από αυτό. Οι διατάξεις αυτές 
ισχύουν αναδρομικά από την ημερομηνία ισχύος του ν 
2477/1997 (ΦΕΚ 59 Α - ).»» 

2. Στο άρθρο 3 του ν. 3074/2002 (ΦΕΚ 296 Α') προστί¬ 
θεται παράγραφος 15 ως ακολούθως: 

<> 15. Με κοινή απόφαση των Υπουργών Οικονομίας και 
Οικονομικών και Εσωτερικών, Δημόσιας Διοίκησης και 
Αποκέντρωσης ορίζεται το ύψος των δαπανών μετακίνη¬ 
σης, ημερήσιας αποζημίωσης και διανυκτέρευσης του 
Ειδικού Γραμματέα και των Ειδικών Επιθεωρητών του 
Σώματος Επιθεωρητών-Ελεγκτών Δημόσιας Διοίκησης 
(Σ.Ε.Ε.Δ.Δ.).» 

Άρθρο 19 

Ρύθμιση θεμάτων των Μονάδων Ψυχικής Υγείας 

Το τακτικό προσωπικό των Μονάδων Ψυχικής Υγείας 
του άρθρου 4 του ν. 2716/1999 (ΦΕΚ 96 Α ^προσλαμβά¬ 
νεται σύμφωνα με τις διατάξεις της παρ. 3 του άρθρου 1 
του ν. 2527/1997 (ΦΕΚ 206 Α'), όπως ισχύει. 

Άρθρο 20 

Καταργούμενες διατάξεις 

Από την έναρξη ισχύος αυτού του νόμου καταργείται 
κάθε άλλη γενική ή ειδική διάταξη που έχει αντίθετο πε¬ 
ριεχόμενο. 

Άρθρο 21 

Έναρξη ισχύος 

Η ισχύς των διατάξεων αυτού του νόμου αρχίζει από τη δημοσίευσή του στην Εφημερίδα της Κυβερνήσεως, εκτός 
αν από τις διατάξεις αυτές ορίζεται διαφορετικά. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 6 Αυγούστου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 
ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 



ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ 

ΑΝΑΠΤΥΞΗΣ 

ΣΠ. ΣΠΗΛΙΩΤΟΠΟΥΛΟΣ 

Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 

Μ. ΓΙΑΝΝΑΚΟΥ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Π. ΠΑΝΑΓΙΩΤΟΠΟΥΛΟΣ 

Ν. ΚΑΚΛΑΜΑΝΗΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΔΙΚΑΙΟΣΥΝΗΣ 

Σ. ΤΣΙΤΟΥΡΙΔΗΣ 

Α.ΠΑΠΑΛΗΓΟΥΡΑΣ 

ΤΟΥΡΙΣΜΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Δ. ΑΒΡΑΜΟΠΟΥΛΟΣ 

Μ.Γ. ΛΙΑΠΗΣ 

ΔΗΜΟΣΙΑΣ ΤΑΞΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΒΟΥΛΓΑΡΑΚΗΣ 

Ε. ΚΕΦΑΛΟΓΙΑΝΝΗΣ 

ΜΑΚΕΔΟΝΙΑΣ - ΘΡΑΚΗΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Ν. ΤΣΙΑΡΤΣΙΩΝΗΣ 

Α. ΠΑΥΛΙΔΗΣ 


Η ΑΝΑΠΛΗΡΩΤΗΣ 
ΥΠΟΥΡΓΟΣ ΠΟΛΙΤΙΣΜΟΥ 

Φ. ΠΑΛΛΗ-ΠΕΤΡΑΛΙΑ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 6 Αυγούστου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θί.ρτ - Θ-ιτΐ3ίΙ: \Λ/6βιτΐ35ΐθΓ @ θί.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ -Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθΓΠθί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































